text:
LENOVO
Продаю нэтбук в хорошем состоянииGörmek Kompýuterler goşulan wagty 3 aý öň Gören adam sany 31x
Wi-Fi Router
Satlyk TP-LINK WI-FI gül yaly soz yok! gyssanmach pul gerek bahasy 450 manat.garantiya ba. Hawarlasmak uchin +99362308304Görmek Kompýuterler goşulan wagty 3 aý öň Gören adam sany 58x
Ноутбук acer
Продаю ноутбук не дорого без зарядного устройстваGörmek Kompýuterler goşulan wagty 3 aý öň Gören adam sany 123x
Dell noutbuk
Hemme zady gul yaly isleyar dine batarey zaryad saklanok (onushyk bar) gyssaglyGörmek Kompýuterler goşulan wagty 4 aý öň Gören adam sany 137x
Printer Lazernyÿ
Hojalykda ulanylan hiç hili kemi ÿok.Görmek Kompýuterler goşulan wagty 7 aý öň Gören adam sany 292x
Imac kompÿuter
Imac kompÿuter 2 sistemada išleÿär. Ÿagny windows-da hem-de mac programmada išleÿär. Mac programmada išleseñ hiç-hili wirus düšmeÿär. Windows hem gowy išleÿär. Macintosh diÿilip atlandyrylÿar. Bu kompÿuter diñe monitor, klawiatura hem-de myškadan yba...Görmek Kompýuterler goşulan wagty 7 aý öň Gören adam sany 101x
Printer EpsonL800
satlyk printer 6 renkli kop ulanylmadyk.Görmek Kompýuterler goşulan wagty 8 aý öň Gören adam sany 197x
NoteBook ACER
Satlyk yada Obmen NOTEBOOK ACER core i3, video 2gb , RAM 4gb, DIsplay 15.6" LCD, HDD 500gb 1700 manada onushyk bar, otdelni yany bn igrawoy klawiatura I myshkasy bar olari otdelni 200 manada berjek, gaty arzan satyan srocno telefon aljak shon in, "O...Görmek Kompýuterler goşulan wagty 9 aý öň Gören adam sany 180x
Куплю компьютер бу или новый/ kompyuter gerek taze yada kone
Куплю компьютер в хорошем состоянии на любом серверном процессоре от amd или Intel 4 ядра и выше архитектура bristol ridge или Xeon. Мат плата соответвующая сокета процессора Оперативки от 4 gb Видео карта nvidia от серии 730 или radeon от rx460 и вы...Görmek Kompýuterler goşulan wagty 11 aý öň Gören adam sany 173x
Öý kompýuter
CPU: Intel Core 2 Duo 3 GHz RAM: 2 Gb - goşmaça goýup bolýar HDD: 250 GB Video karta: ATI Radeon 128bit 1 GB +DWD RW Monitor AOC 21Görmek Kompýuterler goşulan wagty 1 ýyl öň Gören adam sany 345x
- 1


c: text/html

text:
Türkmenistanyň Döwlet medeniýet merkeziniň Döwlet muzeýinde «Türkmenistan – Beýik Ýüpek ýolunyň ýüregi: ak bugdaýyň we ak altynyň mekany» atly ylmy-amaly maslahat geçirildi we sergi guraldy
«Türkmenistan – Beýik Ýüpek ýolunyň ýüregi» ýyly diýlip atlandyrylan 2018-nji ýylyň 17-nji sentýabrynda Türkmenistanyň Döwlet medeniýet merkeziniň Döwlet muzeýinde «Türkmenistan – Beýik Ýüpek ýolunyň ýüregi: ak bugdaýyň we ak altynyň mekany» atly ylmy-amaly maslahatyň açylyşy boldy. Ylmy-amaly maslahata Türkmenistanyň pudaklaýyn ylmy-barlag institutlarynyň ylmy işgärleri, ýokary okuw mekdepleriniň mugallymlary, talyplary, köpçülikleýin habar beriş serişdeleriniň wekilleri hem-de beýlekiler gatnaşdylar.
Türkmenistan örän gadymy döwürlerden bäri adamzat medeniýetiniň, şonuň ýaly-da ekerançylyk medeniýetiniň gülläp ösen ojaklarynyň biri bolupdyr. Merkezi Aziýada oturymly ekerançylygyň we maldarçylygyň ilkinji alamatlarynyň Aşgabadyň demirgazyk günbatarynda Jeýtun obasynyň golaýynda ýüze çykarylmagy möhüm taryhy waka bolup durýar. 1904-nji ýylda amerikan alymy R. Pampelliniň ýolbaşçylygynda Änew depelerinde gazuw-agtaryş işleriniň geçirilmegi netijesinde ak bugdaýyň däneleriniň tapylmagy ekerançylyk medeniýetiniň ösendigine şaýatlyk edýär. Şoňa görä-de türkmen topragy ak bugdaýyň mekany hasaplanýar.
Arap geograflarynyň berýän maglumatlaryna görä, Merkezi Aziýada, şol sanda Merwde b.e. öňki V asyrda gowaça ösdürilip ýetişdirilipdir. Olardan dürli görnüşli matalar öndürilipdir, ulanylypdyr we söwda maksatlary bilen daşary ýurtlara äkidilipdir.
Türkmenistanyň Döwlet medeniýet merkeziniň Döwlet muzeýinde «Türkmenistan – Beýik Ýüpek ýolunyň ýüregi: ak bugdaýyň we ak altynyň mekany» ady bilen ylmy-amaly maslahat geçirildi, maslahaty Döwlet muzeýiniň direktory, taryh ylymlarynyň kandidaty Öwezmuhammet Mämmetnurow gutlag sözi bilen açdy. Soňra Türkmenistanyň Oba we suw hojalyk ministrliginiň Oba hojalyk ylmy-barlag institutynyň bölüm müdirleri Amangeldi Annaýew, Kerimnazar Mämmetgulow, esasy ylmy işgäri Güljemal Taýlakowa, «Täze oba» žurnalynyň jogapkär kätibi Kakyş Nazarow, «Bereketli toprak» gazetiniň baş redaktorynyň orunbasary Aýnabat Ataýewa, S.A.Nyýazow adyndaky Türkmen Oba hojalyk uniwersitetiniň maldarçylyk kafedrasynyň uly mugallymy Saparmyrat Annamuhammedow, Milli «Ak bugdaý» muzeýiniň uly ylmy işgäri Tawus Garajaýewa gyzykly we täsirli çykyş etdiler.
Sergide Beýik Ýüpek ýoly bilen baglanyşykly taryhy ýadygärlikler, arheologik gymmatlyklar, ekerançylyk bilen baglanyşykly gadymy zähmet gurallary, öý esbaplary, geçen asyryň 30–50-nji ýyllaryna degişli arhiw fotosuratlary sergilenýär. Serginiň dowamynda gowaçanyň we gallanyň häzirki zaman görnüşleri, pagtadan öndürilýän önümler, haly-pannolar we oba hojalygyndaky ösüşler barada fotosuratlar görkezilýär.

robotstxt: allowed

filter: keep


text:
Türkmenistan taryhynyň iň agyr ykdysady krizisini tejribe edýär. 2015-de başlan dollar krizisi Türkmen ekonomiýasynyň ähli pudaklarynda giňişleýin duýulýar. Kynçylygyň iň agyryny bolsa daşary ýurtlarda okap yören talyplar çekýär. Bilişiňiz ýaly ata-eneler daşary yurtlara okap ýören talyp ogul-gyzlary üçin okuw tölegleriniň ýanynda olaryň kwartira k...
Awtor:
nazaroff
(Talyp)
|
Kategoriýa: Habarlar |
14.12.2017 00:55
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#96)


text:
Halkara töleg sistemasy VISA, türkmen banklarynyň VISA kompaniýasynyň öňündäki bergileri, şeýle-de Türkmenistanyň maliýe häkimiýetleriniň töleg kartlarynyň ulanylmagyna girizýän eden-etdilikli çäklendirmeleri zerarly, Türkmenistanyň banklaryna hyzmat etmegini togtatdy. Häzirki pursatda türkmen banklarynyň kartlaryna hyzmat etmek 11-nji dekabra çenl...
Awtor:
DrWaltBishop
(Wasýok)
|
Kategoriýa: Habarlar |
08.12.2017 18:13
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#92)


text: Piter Torsen - ABŞ -dan gelen aýdym -saz toparynyň dirižýory. Häzirki wagtda ol Amerikada saz sungatyndan talyplara, okuwçylara-da sapak berýär. Onuň üçin ýaşlar bilen, ýagny saza höwesli ýetginjekler bilen işleşmek has gyzykly. Çünki ol her bir ýaşlaryň zehinini ýüze çykaryp, özünde bar bolan ylmy, tejribäni saz dünýäsiniň uçgunjyklaryna paýlap, olaryň hersiniň öz ýoluny tapmaklaryndan lezzet alýar. Ynha, hakyky saz läheňiniň keşbi! - Türkmenistan diýlende ilki bilen ak mermere bürenen şäherler, türkmen halky diýlende - myhmansöýerlik, türkmen sungaty diýlende - milli sazlar göz öňüme gelýär. Çünki men bu ýerde ilkinji gezek däl, halkyň medeniýetine, sungatyna näbelet bolar ýaly. Ilki-ilkiler gelenimde bu ýurduň artykmaçlyklary aňymda galyp, wagtyň geçmegi bilen göz öňümde portretini döretdi. Bu günki gün hem Türkmenistanyň Milli Konserwatoriýasynyň talyplary bilen çykyş etmeklik bize miýesser etdi . Türkmen ýaşlary juda talantly, hem-de höwesli. Men muny olaryň her bir sazy ýerine ýetirişlerinde duýdum. Amerikan sazlarydyr aýdymlaryny hem aňsatlyk bilen öwrendiler. Bize-de türkmen "Küştdepdi" sazyny ýerine ýetirmeklik gyzykly boldy. Tiz wagtdan öz ata watanymyza dolanýarys. Ýöne biz ýanymyz bilen Türkmenistany hem "alyp barýarys". Sowgat berlen ýadygärlik heýkeljikleri bize elmydama bu güneşli ülkäni ýatladar durar!


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
ZENANLAR WE NEŞE
Tebigat tarapyndan zenan maşgalalara adamzat neslini dowam etdirmek, ojagy goramak ýaly derwaýys wezipeler niýetlenendir. Emma ajaýyp jynsyň wekillerine hem elhenç kysmat duçar bolaýar. Sebäbi neşekeşlige ýaşlaram, orta ýaşan adamlaram, zenanlaram, erkeklerem uçrap bilýärler.
Neşekeşlik zenanlaryň organizmine nähili täsir edip bilýär? Olar nämelerden ägä bolmaly?
Neşekeşlige baş goşan adamda hakyky gymmatlyklar ölçeginiň üýtgeýändigini biz bilýäris. Hakyky durmuş bilen arabaglanyşyk, öz-özüňi goramak babatdaky tebigy hüşgärlik duýgusy ýitirilýär.
Neşekeş zenanlaryň köpüsi loluçylyk bilen meşgullanyp, özleriniň bir atymlyk neşesini satyn alar ýaly puly gazanýarlar. Olaryň gözüne diňe neşäniň bir atymlyk mukdary görnüp, kim bilen, nirede, haçan bolýandyklary eýýäm olaryň parhyna-da däl. Şoňa görä-de, zenanlaram, olaryň köpsanly oýnaşlaram dürli kesellere uçraýarlar. Bu kesellere esasan-da jynsy gatnaşyk arkaly bir adamdan beýleki adamlara geçýän ýokanç keselleri, mysal üçin, merezýel, sözenek, peşew jyns ýollarynyň hlamidiýaly we trihomonadly keselleri degişlidir. Bu keseller jynsy gatnaşykda, hapa iňňe bilen sanjym edilende, neşekeşleriň öýündäki hapa gap-gaçlar we şahsy zatlar arkaly ýokuşyp bilýärler. Neşe belasy adamyň önelgesiz galmagyna sebäp bolýar. Neşekeşlige baş uran zenan 3-4 ýyldan çaga dogurmak ukybyny ýitirýär. Göwrede çaganyň galmagy mümkin, ýöne düwünçek hemişe diýen ýaly ölýär. Neşe zenanlaryň saglygyny weýran edýär, göwreliligiň we düwünçegiň ösmegini togtadýar. Neşe bilen zäherlenen göwreli organizmde elhenç üýtgeşmeler bolup geçýär.
Göwreliligiň ilkinji 3 aýynda şu ýagdaýlar ýüze çykyp bilerler:
- çaganyň düşmesi;
- göwredäki düwünçegiň ösüş döwründe düýpli kemçilikleriň döremegi;
- düwünçegiň dogabitdi kemsikli bolup ösmegi.
Göwreliligiň ikinji we üçünji 3 aýynda şu kynçylyklar ýüze çykyp bilerler:
- göwredäki düwünçegiň ösüşiniň saklanmagy;
- düwünçegiň ösüşiniň yza galmagy;
- göwreli aýalyň agramy kadalaýyk derejede atrmazlygy;
- düwünçegiň gapdallaýyn ýatmagy çaganyň dünýä inmegini kynlaşdyrýar;
- çaganyň öli dogulmagyna ýa-da onuň dünýä inip ýogalmagy.
Şeýle-de, göwrelilik döwründe şu kynçylyklaryň ýüze çykmagy ähtimal:
- aýy-güni ýetmedik çaganyň dogulmagy;
- çaganyň ýoldaşynyň bölünip düşmegi;
- düwünçegiň daşyndaky suwly haltanyň wagtyndan ir böwsülmegi;
- çaganyň okgunly dogulmagy (bu çaganyň şikeslenmegine we enäniň ýatgysynyň ýyrtylmagyna sebäp bolýar).
Zenanlaryň göwrelilik döwürlerinde neşe ulanmaklary olaryň çagalarynyň dogabitdi şikesli dogulmagyna sebäp bolup, olaryň geljekki ykbalyna täsir edýär. Şeýle çagalar ünslerini kesgitli bir zatda jemläp bilmeýärler. Olaryň okuwa ýetişigi örän pes bolýar. Özlerini alyp barşy kada laýyk däl, olaryň tertibi olaryň keýpine bagly bolýar. Bu zatlaryň bary olaryň heniz eneleriniň göwresindekäler neşekeşlere öwrülendikleri bilen düşündirilýär. Bu çagalar öz deň-duşlary bilen oňat gatnaşyk saklap bilmeýärler. Olaryň geplemek ukyby ýaramaz, söz baýlygy az, gaharjaň bolýarlar. Neşekeş zenanlaryň çagalary mekdep maksatnamasynyň doly özleşdirip bilmeýärler. Bu çagalaryň akyl başarjaňlyklary ösmeýär. Çaganyň enesi göwrelilik döwründe neşäni köp çeken bolsa, bu çaganyň daş keşbine hem täsirini ýetirýär. Çaga kemsikli ýa-da maýyp dogulýar. Soňra bu çaganyň boýy hem kada laýyk ösmeýär. Zenanyň göwrelilik döwründe neşe ulanmagy çagada mikrosefaliýanyň döremegine, ýagny beýniniň ösüşden yza galmagyna we çaganyň kemakyl bolmagyna eltýär. Şular ýaly çagalaryň kellesi kiçi, burunlary ýemşik, burun-dodak aralygy dogry ösmedik bolýar.
Şoňa görä-de, eý, zeminiň görki bolan gelin-gyzlar, şu makalany okap, bir salymlyk keýpiň çagaňyzyň tutuş ömrüniň zaýalanmagyna degip-degmeýändigi barada oýlanyň! Çünki siziň neşeden ýekeje pursatlyk alýan keýpiňiz çagaňyzyň tutuş ömrüni kül edip biler.
Ulanylan WEB Salgy
- 4394 gezek okalan


text:
Türk halkynyň beýik oglunyň hatyrasyna
Şu gün paýtagtymyzdaky Türkiýe Respublikasyny esaslandyryjy we onuň ilkinji Prezidenti Mustafa Kemal Atatürküň adyny göterýän seýilgähde tutuş dünýäde giňden meşhur bolan geçen asyryň syýasatçysynyň we döwlet işgäriniň ýadygärligine indi ençeme ýylyň dowamynda asylly däbe öwrülen gül goýmak dabarasy boldy.
Her ýyl türk halkynyň çuňňur hormat goýulýan lideriniň aradan çykan güni Türkiýe Respublikasynyň Aşgabatdaky Ilçihanasynyň, Türkmenistanyň DIM-niň işgärleri, giň jemgyýetçiligiň wekilleri, biziň ýurdumyzda işleýän türk kompaniýalarynyň ýolbaşçylary, şeýle hem paýtagtymyzdaky türkmen-türk okuw mekdepleriniň mugallymlary we okuwçylary, köpçülikleýin habar beriş serişdeleriniň wekilleri bu ýere gelýärler.
Ýygnananlar Mustafa Kemal Atatürküň ýagty ýadygärligini bir minut dymmak bilen hatyraladylar soňra, onuň heýkeline gül desselerini we çemenleri goýdular.
Turkiýe Respublikasynyň Türkmenistandaky Adatdan daşary we doly ygtyýarly ilçisi Şewki Mutewellioglu ýygnananlara ýüzlenip, türk halkynyň däp-dessurlaryna bildirilýän doganlyk duýgulary we hormat-sarpa üçin türkmen halkyna tüýs ýürekden hoşallygyny beýan etdi.
Türkmen Döwlet habarlar gullugy


text:
Orsýetiň Rosatom döwlet atom agentligi we Özbegistan ýadro boýunça hyzmatdaşlyk barada ylalaşyga gol çekdiler. Rosatom bu ylalaşygyň “graždan atom energiýasynyň dürli aspektleri boýunça ikitaraplaýyn hyzmatdaşlyga ýol açýandygyny aýtdy.
Rosatom ylalaşyga 29-njy dekabrda agentligiň müdiri general Alekseý Lihaçýow we Özbegistanyň premýer-ministriniň orunbasary Nodir Otajonow tarapyndan gol çekilendigini habar berdi.
“Hyzmatdaşlyk Özbegistanyň infrastrukturasynyň döredilmegini we ösdürilmegini, türgenleşikleri, ýadro elektrik stansiýalaryň we ylmy reaktorlaryň gurluşygyny, şeýle-de olaryň ulanylyşynyň dowamynda dolandyrylmagyny we üpjün edilmegini öz içine alyp biler” diýip Rosatom öz beýanatynda aýdýar.
Noýabryň başynda Orsýetiň premýer-ministri Dmitriý Medwedewiň Özbegistana saparynyň dowamynda gol çekilen ylalaşyklaryň arasynda Orsýetiň Rosatom we Özbegistanyň Ylymlar akademiýasy Özbegistanda Rosatom üçin ýadro ýangyjyň öndürilmegi barada şertnama hem gol çekdiler.


text:
Ynha Magtymguly Pyragynyň şeýle wasp eden mukaddes aýy hem ýetip geldi. Bu mübärek aýyň yslam dünýäsinde aýratyn orny bar bolup bu aýda dünýä musulmanlary yslam diniimiziň парзларыныǹ бири bolan oraza tutmak parzyny ýerine ýetirýärler. Remezan aýynyň beýleki aýlardan artykmaçlygy köp bolup olardan käbirini ýatlap geçeliň.
Abu Hureýre (razyallahu anhu) -dan ymam Buharynyň rowaýat eden mübärek hadysynda şeýle diýilýär:
“اذا دخل شهر رمضان فتحت ابواب السماء وغلقت ابواب جهنم و سلسلت الشياطين”
Pygamberimiz Muhammet mustafa sallallohu aleýhi we sellem şeýle diýdiler: “Haçanda remezan aýy girip gelende asmanlaryň gapylary açylýandyr we dowzahyň gapylary gulplanýandyr we şeýtanlar zynjyrbent edip baglanýandyrlar”. Ýagny bu aý Allatagala bendeleriniň günälerini geçip hatalaryny bagyşlap jennete ugrukdyrýan we dowzahdan halas edýän hem-de şeýtanyň waswasasyndan goraýan aýydyr.
Remezanyň aýratynlyklarynyň ýene-de biri bu aýda ýylyň iň mukaddes gijesi bolan “gadyr gijesi” bar bolup bu gije ukudan galyp ybadat eden bendeleriň ybadatlary we dilegleri kabul bolup, Allatagalanyň rahmeti inýän gijedir. Şeýle hem, bu aýda beýleki aýlara has bolmadyk tarawа namazy okalýar we bu namazyň artykmaçlygy barada hem Pygamber aleýhissalamdan köp hadyslar rowaýat edilen.
Bu aýyň hormata sezewar taraplarynyň ýene-de biri bolsa bu aýda mukaddes Kurany Kerimiň inmegidir. Şonuň üçin bu aýda köp kuran tilawet etmeklik, ýagny kuran okamaklyk iň bir sogaply işleriň biri hasaplanýar.
"كان رسول الله صلي الله عليه و سلم اجود الناس و كان اجود ما يكون في رمضان حين يلقاه جبريل و كان يلقاه في كل ليلة من رمضان فيدارسه القرءان فلرسول الله صلي الله عليه و سلم اجود بالخير من الريح المرسلة"
Ibn Abbаsdan ymam Buharynyň rowaýat eden bu hadysynda şeýle diýilýär: “Pygamberimiz sallallohu aleýhi we sellem adamlaryň iň sahawatlysydy, remezan aýynda Jebraýyl perişde bilen duşuşanda bolsa has hem sahawatly (mähriban) bolardy, Jebraýyl perişde remezan aýynyň her bir gijesinde gelip Pygamberimize kuran öwrederdi, Pygamberimiz sallallohu aleýhi we sellem mylaýym şemaldan hem ýakymly sahawat eýesidi”.
Şoňa görä bu aýda köp kuran okamak, tarawa namazynda kuran hatym etmek (ýagny kurany başdan ahyryna çenli okamak) sünnet hasaplanýar.
Ýaşulydyr, ýaşykiçiler bu aýa aýratyn sarpa goýup göwünlerinde niýet eden sadakalarny, agyzaçarlaryny berýärler, metjitlerde tarawa namazlaryna, kuran hatymlaryna gatnaşýarlar. Remezan aýynyň girip gelmegi bilen ýurdumyzyň ähli şäherdir-etraplaryndaky metjileri baýramçylyk ruhy gurşap alýar. Aýratyn hem bir-biri bilen gujak açyp görüşýän, bir-birini “Oraza aýyň mübärek bolsun” diýip gutlaýan, “namaz orazalaryň kabul bolsun” diýip, dileg edýän ýaşlary görüp guwanmakdan başga çäräň galmaýar. Çünki bu gatnaşyk türkmeniň ata babalaryndan galan mirasy bolan yslam dinimize bolan belent sarpasynyň bu günki türkmen ýaşlarynda hem dowam edýändigini aňladýar. Allajan parahatçylyksöýer halkymyzda bu din diýanatymyzy dowamly etsin. Diniň adyndan wagyz edip ýaşlarymyzyň aňyna her hili bozgunçylykly düşünjeleri alyp girmekçi bolýan ýowuz niýetlilerden Allatagalanyň özi gorap saklasyn. Çünki ýaşlar bu biziň gelejegimiz. Wagt gelip biz nobaty olara tabşyrmagymyz bu durmuşyň kanuny. Şoňa görä ýaşlaryň düşünjesi näçe aýdyň we dury bolsa şonçada halkymyzyň geljegi ýagty bolar we dinimiz sap we arassa saklanar. Pursatdan peýdalanyp, ähli türkmen halkymyzy we bütin dünýä musulmanlaryny bu mukaddes baýram bilen tüýs ýürekden gutlaýaryn.
Mukaddes Remezan diýerler aýyň ýagşysyn
Ynha Magtymguly Pyragynyň şeýle wasp eden mukaddes aýy hem ýetip geldi. Bu mübärek aýyň yslam dünýäsinde aýratyn orny bar bolup bu aýda dünýä musulmanlary yslam diniimiziň парзларыныǹ бири bolan oraza tutmak parzyny ýerine ýetirýärler. Remezan aýynyň beýleki aýlardan artykmaçlygy köp bolup olardan käbirini ýatlap geçeliň.
-
Nepes29
4 months ago
- tarawamy teravihmy?!


text: Kino sungatynda tutuş dünýäde diýen ýaly baýrak gowşurylyş möwsümi ýokary depginde dowam edýär. Dürli ugurlar boýunça animasiýalara berilýän “Enni” (Annie) baýraklarynyň ýeňijileri mälim edildi. Şoňa görä-de, 45-nji “Enni” baýraklarynda iň gowy animasiýa diýlip, “Pixar”-yň önümi bolan “Koko” (Coco) multfilmi saýlandy. Ol bu ugurda kompaniýanyň başga multfilmi “Ulaglar – 3” (Cars 3), şeýle-de “Hojaýyn bäbek” (The Boss Baby), “Görnüksiz – 3” (Despicable Me 3) hem-de “Kapitan içki geýim” (Captain Underpants: The First Epic Movie) animasiýalaryndan tapawutlandy. Aýdym-sazyň aşygy, 12 ýaşly Migel atly oglanjygyň Meksika hyýaly gezelenji barada gürrüň berýän bu animasiýa umumylykda 11 ugurdan “Enni” baýragy bilen sylaglandy. Ol 13 ugurdan dalaşgärlige hödürlenipdi. Iň gowy garaşsyz animasiýa baýragyna-da “Eklenç edýän” (The Breadwinner) atly multfilm laýyk görüldi. Belli basketbolçy Kobi Braýant baradaky “Hormatly basketbol” (Dear Basketball) atly animasiýa-da iň gowy gysga göwrümli multfilm diýlip saýlandy. Bulardan başga-da, jemi 35 ugurdan ýeňijilere “Enni” heýkeljikleri gowşuryldy.


text:
Türkmenistanyň Gurlusyk we
binagärlik ministrliginiň
Seýsmiki yagdaya durnukly gurluşyk
ylmy-barlag institutynyň direktory
M.E.Möwlamowe
Hormatly Möwlamberdi Eýeberdiýewiç
Guramanyň ady (HK,HJ,kompaniýa) . . . . . . . . . . . . . . . . . . . . . . desga,
Boýunça ylmy-tehniki hyzmatlaryny bermek boýunça şertnama baglaşmagyňyzy
Sizden haýyş edýär.
Goşundy:
1. Rekwizitler, Türkmenistanyň Prezidentiň (Häkimligiň) Karary, Baş meýilnama, Iş grafigi, Türkmenistanyň Edara görnüşli taraplarynyň ýeke-täk döwlet sanawyndan göçürme, Şertnama (Buýrujy/potratçy)
Direktor (başlyk) ________________
©Seýsmiki Taýdan Durnukly Gurluşygyň Ylmy-Barlag Instituty


text:
Russiýanyň prezidenti Wladimir Putin prawoslaw hristiýanlaryny we ähli russiýalylary, Ýuliýan kalendary boýunça bellenilýän, Roždestwo baýramy bilen gutlady.
Kremliň metbugat-edarasynyň ýaýradan beýanatynda Putiniň Roždestwonyň “millionlarça ynanýanlara şatlyk we umyt getirýändigi” barada aýdan sözleri getirilýär.
Putin gutlagynda Prawoslaw Hristiýan Kilisesiniň “jemgyýetde ahlak pikirleri ornaşdyrmakda, ýetişip gelýän nesili terbiýelemekde we sosýal meseleleri çözmekde uly goşant goşandygyny” hem belledi.
Bu gün Russiýada, Belarusda, Müsürde, Efiopiýada, Gürjüstanda, Gazagystanda, Mekedoniýada, Moldowada, Montenegroda, Serbiýada we Ukrainada milli baýramçylykdyr. Ermenistanyň Prawoslaw Kilisesi Roždestwony 6-njy ýanwarda belledi.


text:
Türkmenistanyň Döwlet daşary ykdysady iş banky öz müşderilerine toplumlaýyn hasaplaşyk – kassa hyzmatlaryny hödürleýär. Şu aşakdakylar hödürlenýän hyzmatlaryň sanyna girýär:
- Müşderileriň bank hasaplaryny açmak we hyzmat etmek
- Müşderileriň tabşyrygy boýunça hasaplaşyklary amala aşyrmak
- Pul serişdeleriniň hereketi boýunça şahsy taraplara pul serişdelerini tölemek
- Kassa hyzmaty
- Şertnamanyň şertine görä müşderiniň hasapda galan göterimini hasaplap çykarmaly
- Tölegsiz müşderilere maslahat bermek mesele boýunça nagt däl hasaplaşyklar, esasy ýerli hukuk-kanuna laýyklykda bank amallarynyň düzgünini berjaý etmek Türkmenistanyň Döwlet daşary ykdysady iş banky dürli-dürli bank serişdeleri ulanmaga mümkinçilik berýär
Müşderiniň pul serişdelerini geçirmek hakyndaky töleg tabşyryknamalaryny ýerine ýetirmek günübirin amala aşyrylýar.
Bank hasabyny açmak üçin esasy gerekli resminamalar:
- Hasaplaşyk hasabyny açmak üçin
- Içki hasabyň açylmagy üçin
- Gündelik hasaby milli manatda açmak üçin
- Gündelik hasaby daşary ýurt walýutasynda açmak üçin
- Girdeýji hasabyny açmak üçin
- Ýörite hasaby açmak üçin
- Türkmenistanyň Döwlet çig-mal biržasy bilen şertnama baglaşmak üçin ýörite depozit hasabyny açdyrmak üçin
- Wagtlaýyn hasap açmak üçin
- Korrespondent hasabyny milli manatda açmak üçin
- Korrespondent hasabyny daşary ýurt walýutasynda açmak üçin


text:
Ýazguly Hojageldiýew:”Hemme tälimçi janköýer, ýöne hemme janköýer tälimçi däl...”
Futbol äleminde ädimme-ädim ýokary galyp üstünliklere ýetmek, diňe futbol toparynyň adyny, ondaky futbolçylary belende galdyranok. Ol ýagdaý, janköýerleriňem düşünjeleriniň ösmegine, ruhy ýagdaýlarynyň özgermegine getirýär. Eýsem, futbol kim üçin oýnalýar?! Elbetde, janköýer üçin! Janköýerleriň ynamyny ödemek, islegli ýeňişlerini sowgat etmek olaryň söýgüli futbol toparlarynyň borjy. Başdaky agzan aň hem-de ruhy özgerişligime esasy täsirini ýetirýän kömekçiler bolsa, sport synçylarydyr žurnalistleriň futbol toparlary baradaky dürli ýazgylary hem makalalary. Şonuň üçin hem, meniň pikirimçe, şeýle ýazgylar taýynlananda, gürrüňi edilýän topar hakynda çigit ýalyjak zady-da ünsden düşürmän, olary süňňi sagat sözlemler bilen janköýer okyja ýetirmeli. Dogrusyny aýtsam, özüm üçin-ä hem kyn, hemem ýakymly. Çünki seniň taýynlaýan ýazgyňdaky ýetirjek ýekeje täzeligiň, şol habara garaşyp ýören, ýa-da ondan öň bihabar gör näçe janköýeriň umyt guşunyň ganatyny galgadar. Dogrusy, bu ilki bilen öz başymdan geçýän ýagdaý. Ine aşakdaky söhbetdeşlik hem, meniň köne pikirlerime täze lybas geýdirdi diýsem ýalňyş bolmaz. Belki, “Altyn Asyryň” baş tälimçisi Ýazguly Hojageldiýew bilen geçiren söhbetdeşligimiz hem okyjylar köpçüligine şeýle täsirleri sowgat eder?!..
Ýazguly aga, ilki bilen-ä AFK-nyň kubogy ugrundaky ýaryşyň toparçalaýyn tapgyryny şowly geçendigiňiz bilen gutlaýaryn. Toparçadan ýeke-täk toparyň çykmalydygy bu üstünligiň derejesini has-da artdyrýan ýagdaý. Ýeňişleriňiz dowamly bolsun. Indi şol toparçadaky oýunlar, şeýle-de pleý-off oýunlaryna çekilen bije hakynda söhbetimize başlaýsak?..
-Toparçalaýyn oýunlardaky garşydaşlarymyzy, ýa-da ondan diňe birinji ornuň ýaryşy dowam etmäge mümkinçilik alýandygyny biz birinji gezek görmeli däl. Oýunlar aňsat düşmedi, ony hemmämiz gördik. Anyk göze görnüp duran ýagdaýlar barada aýdaly, esasy oýunlarda duşuşygyň ykbaly iň soňky minutlarda çözüldi. Meselem, biziň “Istiklol” bilen iki oýnumyzam şeýle. Birinji oýny özüňiz görensiňiz, 90-njy minutdan soň 0:2 hasaby 2:2-ä aýlandy. Şol iň soňky minutlar tutuş oýna täsir edýän bolsa, şol oýnuň netijesem toparçalaýyn oýnuň iň soňky ýagdaýyna öz goşandyny goşýar. Ýa-da garşydaşlarymyz “Alaý” we “Istiklolyň” Oşdaky oýnuny alsak, toparçada iň soňky orny alanam bolsa “Alaýy” utmak üçin “Istiklol” iň soňky sekuntlardan peýdalandy. Biziň Täjigistandaky oýnumyzyňam ykbaly hemmämiziň bilişimiz ýaly soňky sekuntlarda çözüldi.Ýa bolmasa, ýurdumyzyň ýene bir wekili “Ahal” hakda aýdanymyzda, ol üçünji orny eýelänem bolsa öz derwezelerinden bary- ýogy bäş top geçirtdi, bu-da “Ahaly” aňsat utup bolmaýandygyny aňladýar. Her näme-de bolsa men şägirtlerimden kanagatlandym, olar ýeňiş üçin soňuna çenli göreşdiler. Umuman sebitiň öňdebaryjy toparlary bolup halkara oýunlary geçirip durmak içerki çempionatyň oýunlaryna hem gowy täsir edýär.
-Bijäň netijesini şowly hasaplaýaňyzmy? Hindileriň “Bengaluru” toparyna ýeňil garşydaş diýip bolarmyka, her näme-de bolsa ol öň hem ýarym finalyň howasyndan dem alyp gören topardygyny göz öňüne tutmaly bolsa gerek?
-Bije babatynda men şowly ýa şowsuz diýen pikiri hiç wagtam goldamandym. Birinjiden AFK-nyň kubogyna gatnaşmak üçin her topar öz ýurdunda ýokary oýun görkezmeli. Ondan soň topar kyn ýollary geçip pleý-off oýunlaryna ýetmeli. Diýmek, bärde gowşak topar ýok, ikinjidenem näme, kim bolanda hem utaýmaly bolýaň. Öňünde kubogy almagy maksat edinen topar üçin onuň parhy ýok.
-Içerki çempionatymyzda hem eýýam mümkin bolan üç netijäni− ýeňmek, ýeňilmek we deň oýnamagy gazandyňyz...
-Ony aýtmak bilen, biziň häzirlikçe öňdäki orunda däldigimiz hakda nygtajak bolýaňyz öýdýän..
- Ýok,umuman şol üç netijäniň tagamynam dadyp gören tälimçi hökmünde şu ýylky çempionatymyzyň geçen ýyldakylardan tapawutly tarapy hakynda näme aýdyp bolar diýmekçidim?
- Özüňiz bilýäňiz, AFK-nyň kubogynyň oýunlary sebäpli milli çempionatdaky oýunlarymyza doly gatnaşyp bilmedik, ýagny köp oýunlarymyzy yza süýşürdik. Umuman, az duşuşyk geçirdik. Şonuň üçin-de, çempionatymyzyň häzirki tertibi toparlarymyzyň derejesini doly kesgitleýär diýip bolmaz. Entäk ýol uzak. Ýöne indi biraz elimiz boşaşyp esasy ünsümizi içerki çempionatda jemlemegi meýilleşdirýäris. Geçen ýylkylardan tapawutly tarapa gelsek, iki sany toparyň halkara ýaryşynda çykyş edip tejribesini artdyrýandygy elbetde öz täsirini ýetirmän duranok. Şu wagt bizde ýeňilmän gelýän topar ýok, şonuň özi-de çempionatymyzyň çekeleşikli geçýänliginden mysal.
-Ýazguly aga, milli çempionatymyzyň şüweleňi artýar diýip bellediňiz welin, bir zada ünsi çekesim gelýär. Uly ilde bolşy ýaly bizde hem milli ýygyndyň düzümini esasan içerki çempionatyň oýunçylary düzýär...
- Hawa, bärde çekeleşikli oýunlar näçe köp bolsa, ýygyndymyzyň özeni berk bolýar. Içerki oýunlarda haçan çekeleşik köpelip biler?! Haçan-da, toparlar halkara duşuşyklarda köp çykyş eden ýagdaýynda. Bu ýagdaý oýunçylara ruhy täsirini ýetirýär. Olaryň oýna düşünmek ukyby ýitileşýär. Meselem, 2015-nji ýyldan bäri “Altyn Asyr” halkara oýunlary geçirýän bolsa, bu elbetde oglanlaryň içerki oýunlaryna-da, şol sanda olaryň aglabasynyň ýygyndyň agzasydygyny nazarymyza alsak, oňa-da oňyn täsirini ýetirýär..
-Milli ýygyndynyň tälimçisi hökmünde legionerleriň hyzmatyndan peýdalanmak hakynda näme diýip bolar?
-Oýunlaryny yzarlaýarys, Indoneziýada Ahmet bar, özbek çempionatynda Arslan çykyş edýär, ýene kimiň adyny agzap bolar, hä, ana Azerbaýjanda Elman Tagaýew we Wahyt dagy. Umuman, gerek ýerinde hökman peýdalanýarys. Ol ýerde esasy iş, topara bähbitli adamy çagyrmak...
- Ýene esasy birini agzamadyňyz...
- Artur hakda diýýäňizmi? Sözümi bölmedik bolsaňyz agzajakdym..
- Hawa edil özi, diňe bir türkmen janköýerlerini däl , eýsem özbek janköýerlerinem gyzyklandyrýan sorag diýsek ýalňyş bolmaz. Sözüňizi bölenime bagyşlaň...
- Söz bölünen-ä hiç-le. Men žurnalistleriň muňa meňzeş soraglaryna eýýäm haçan öwrenişdim. Indi meselämize gelsek ilki bilen-ä Türkmenistanyň milli ýygyndysy hakyndaky maglumatlar bilen gyzyklanýan biri bar bolsa, ol hala Özbegistan, hala başga ýurtly bolsun ullakan hormat goýýanlygymy aýdaýyn. Artur hakynda aýdanymyzda onuň “Nasafda” gowy çykyş edenligini men inkär edemok, hatda begenýärin.Ýöne futbolçy wagt gelip meýdanda öňküligini ýitirip bilýär, ýa-da topardaky oýnuny milli ýygyndyda görkezip bilmeýän halata gelýär. Özümi aklamakçy bolamok, ýöne haçan-da hiç wagt ýygynda çagyrylmadyk bolanynda tälimçi günäkär bolardy. “Aý, şol oglan-a mynasyp, ýygynda çagyraýmaly eken” diýseler, hä diýerdik, emma men ýygynda esasy oýunda, esasy oýunçy hökmünde çagyran futbolçymyň derejesini bilerin ahyry. Öz toparyndaky oýunlaryňy nazaryňda alyp, milli ýygyndyda bäsleşmekden çetde çykyş etmek ýurduň abraýy üçin oýnalýan oýna dogry gelmeýär. Ýönekeý edip aýdanymda, bärde üýtgeşik pelsepe-de ýok aslynda, ullakan sebäp gözläp oturasy işem ýok. Men birinji oýna haýsydyr bir futbolçyny oýun usulymyza laýyk görüp çagyran bolsam, olam gelip oýnan bolsa. Şol birinji oýundaky ýagdaýdan netije çykaryp ikinji oýnumyza adam çagyrýarys. Bize haýsydyr bir halkara oýunlarda rekord goýan, daşary ýurtda adygan şahsyýet däl-de, milli ýygyndyň ody bilen girip küli bilen çykjak oglanlar has zerur..
- Häzirki ýagdaýy hakynda agzadyňyz welin, “Kyzylkumdaky” Geworkýana özüm-ä milli ýygyndyň düzüminde çykyş ederden pes derejede oýun görkezýär diýip biljek däl...
-Siz žurnalistleriň möhüm oýun bolmazyndan bir gün öň geçýän metbugat konferensiýalarynda tälimçiň ýanyndaky oýunça berýän sowalyňyz bar-a “Toparyň içerki ýagdaýlary nähili, oýna taýýarmy?” diýen ýaly. Indi şoňa jogap berýän futbolçy diňe topardaşlarynyň beden taýýarlygyny göz öňine tutýandyr diýip pikir edýäňizmi? Elbetde, ýok. Esasy oýunyň öň ýanyndan her oýunçyň, we umumulykda toparyň ruhy ahwaly bolýar. Üns berseňiz, jogap şol bir maksat ugrunda birigen bir toparyň arzuwlaryna bolan ymtylyşy hakynda bolýandyr. Meselem, milli ýygyndyň oýny diýeli, her kim her ýerden geldi, kimiň topary kubok oýunda finalyň öň ýanynda, kimiň topary bolsa yklym ýaryşyna taýýarlyk görýär. Aýdaly, kim çempionatdaky merkezi oýnuň öň ýanynda dur. Emma oýnuň öňündäki ruhy ahwaly oglanlaryň hemmesi bir agyzdan başdan geçirip bilmese, oýundan gowy netijä garaşmak kyn. Ýygynda gelen wagtyň hemme zady unudyp ýygyndy üçin oýnamaly. Andreý Şewçenkonyň bir aýdan sözi bar “ Ýüreginde millete bolan söýgüsi möwç urmaýan futbolça, aýagy bilen guş gapsa-da milli ýygyndy-da orun ýok” diýen ýalyrak. Göwnüme jüňk bolaýdy şol okanym.
-Ol aýdýanyňyzam dogry. Bärde garşylykly pikiriň bolmaklygynam, ýa-da janköýerlerde dürli garaýyşlaryň barlygynam göz öňüne tutup, men Arturly mesele hakda gürrüň gozgadym aslynda...
-Menem düşünýän. Žurnalist, synçy hünärmen kän, janköýer bolsa, ondanam kän, olaryň hemmesiniň islegine görä düzümi saýlamak asla mümkin däl. Ol futbolda ýazylmadyk kada. Aslynda millionlar oýnunyň şowhunly tarapam şol. Şeýle bolmasa, futbolyň gyzygam bolmazdy. Ýöne bir zady aýratyn belläýin hemme tälimçi janköýer, ýöne hemme janköýer tälimçi däl...
- Yklym kubogyndaky garşydaşlarymyzam gaty güýçli toparlar...
-Begenýän, ( ol ýylgyrdy) gowy-da şol. Toparçamyzda dünýä çempionatyna gatnaşýan ýygyndy (Ýaponiýa) hem bar, yklym ýaryşy biz üçin uly mekdep hem ullakan synag. Ýaponiýanyň, Özbegistanyň hem-de Omanyň ýygyndylary örän güýçli garşydaşlar. Nesip bolsa, bizem şowly çykyş etmegi maksat edinýäs.
-Ýazguly aga söhbetdeşligiňiz üçin köp sag boluň. Oýunlaryňyzda hem üstünlikler ýar bolup, ýeňişleriňiz dowamly bolsun!
-Sizem sag boluň.
Söhbetdeş bolan Merdan BAÝADOW.


text:
Paulo Koelio-Alhimik
Ýekeje sözi-de toslama bolmadyk «Jadygöýüň gündeligi» atly eserimden tapawutlylykda, «Alhimigiň» göçme manyly kitapdygyny okyja habar bermegi borjum hasaplaýaryn. Ömrümiň on bir ýylyny alhimiýany öwrenmäge bagyşladym. Jadygöýlik bilen ýaňy meşgullanyp başlan adamy, metaly altyna öwrüp boljakdygy ýa-da Dirilik Suwuny ýasamagyň mümkindigi hakdaky pikiriň bir özi hem çakdanaşa imrindirip biler. Dirilik Suwuny tapmak pikiriniň maňa has güýçli täsir edendigini boýnuma almalydyryn, çünki haçanda bolsa bir wagt bar zadyň soňunyň geljekdigi hakdaky pikir Hudaýyň bardygyna akyl ýetirýänçäm we ony kalbym bilen tassyklaýançam, maňa çekip-çydap bolmajak bir hakykat bolup görünýärdi Zemindäki ömrümizi uzak-uzak ýyllara ýetirmäge ukyply haýsydyr bir suwuklygy ýasamagyň mümkindigini bilip, ömrümi şol dermanyň ugrunda pida etmegi ýüregime düwdüm. Men bu işe ýetmişinji ýyllaryň başlarynda, durmuşda uly özgertmeleriň amala aşyrylýan eýýamynda baş goşdum. Şol döwürde heniz alhimiýa boýunça çynlakaý ylmy şler ýokdy. Men, şu kitabyň gahrymanlarynyň biriniň özüni alyp barşy ýaly edip, ujypsyzja baýlygymy daşary ýurtlarda neşir edilen kitaplary satyn almak üçin, wagtymy bolsa şol kitaplardaky çylşyrymly göçme manyly sözleriň manysyny tirmäge harçladym. Rio-de-Žaneýroda Beýik Eser bilen çynlakaý meşgullanýan iküç sany alymyň salgyny alan hem bolsam, olar meniň bilen duşuşmak islemediler.


text:
Şu gün hormatly Prezidentimiz Gurbanguly Berdimuhamedow «Türkmenistan — ABŞ» işewür geňeşiniň ýerine ýetiriji direktory Erik Stýuarty kabul etdi.
Duşuşygyň dowamynda döwlet Baştutanymyz we işewür netijeli gatnaşyklaryň geljekki ugurlaryny ara alyp maslahatlaşdylar hem-de ABŞ-nyň işewür toparlarynyň dürli pudaklardaky bilelikdäki maýa goýum taslamalarynyň durmuşa geçirilmegine gatnaşmaga bolan mümkinçiliklerine garadylar. Şunuň bilen baglylykda, netijeli gatnaşyklary giňeltmegiň oňyn ýollarynyň döredilmegine ýardam berýän işewürlik maslahatlaryny yzygiderli geçirmegiň ähmiýeti barada aýdyldy.
Bellenilişi ýaly, täzeçil ösüşi esasy ugur edinýän Türkmenistanyň ykdysady özgertmeleri, daşary ýurt kompaniýalarynyň işi üçin amatly maýa goýum we oňyn şertleri döredýän häzirki zaman düzümleri daşary ýurtly işewürler üçin ägirt uly mümkinçilikleri açýar. Şunuň bilen baglylykda, jenap Stýuart amerikan korporasiýalarynyň ýurdumyz bilen netijeli hyzmatdaşlygy mundan beýläk-de pugtalandyrmaga we türkmen tarapyna netijeli tehnologiýalary hödürlemäge taýýardyyny nygtady.
turkmenistan.gov.tm
Habarlar
Türkmenistanyň Prezidenti «Türkmenistan — ABŞ» işewür geňeşiniň ýerine ýetiriji direktoryny kabul etdi
Şu gün hormatly Prezidentimiz Gurbanguly Berdimuhamedow «Türkmenistan — ABŞ» işewür geňeşiniň ýerine ýetiriji direktory Erik Stýuarty kabul etdi.


text:
21-nji sentýabrda Aşgabatda XI Halkara kitap sergi-ýarmarkasy açyldy.
Türkmen mediasy bu ýarmarkanyň Türkmen döwlet neşirýat gullugy we Söwda-senagat palatasy tarapyndan, ýurt garaşsyzlygynyň 25 ýyllygyna bagyşlanyp gurnalandygyny habar berýär.
Bu sergi-ýarmarkanyň açylan güni türkmen paýtagtynda 17-nji sentýabrda açylan täze halkara howa menziline bagyşlanyp taýýarlanan kitabyň hem çap edilendigi habar berildi.
Azatlyk radiosy XI Halkara kitap sergi-ýarmarkasyna baryp gören aşgabatly ýazyjy Amanmyrat Bugaýew bilen söhbetdeş bolup, bu çäräniň öňki ýyllardaky kitap-sergi ýarmarkalaryndan tapawudy, şeýle-de onuň başga ýurtlar bilen medeni hyzmatdaşlygy ösdürmekdäki praktiki ähmiýeti barada söhbetdeş boldy.


text:
Düşündirişler
Ýagyş ýagýar
- Maýa Esenowa September 28, 2012
basdaky yagysyn seni owadan gidipdir aydymaMeni bagyşlaý
- Maýa Esenowa September 28, 2012
Gowja aydypdyrSona Gelin
- Hajy Ýazmämmedow September 22, 2012
Ses diyip suna diyaysen.Ay yshgynda
- Gulnar Begjanowa September 16, 2012
Ay gulzada marlyda bul how her zada garasyber. Ozune reklema etya bula ondan gonu cagyryp baha bildirse barjaklar kanlay. Ayyp diyilen zat galandyr oytyanmi .Ýagyş ýagýar
- Maýa Esenowa September 11, 2012
Bahar Hojayewan sagirdi Maya Esenowa. Turkmenistan dowletinin Ahal welayatynyn Tejen saherin yasayjysy. Aydym bilen mesgullanmak wede aydym bilen halka hyzmat etmek on esasy kari hemde hunari bolup durya. Bahar Hojayewa bilen bir toyda duydansyz bir sekilde tanyslyk acyp yoluny Bahar bilen taze aydymlar islemane gonukdurya. Turk dilinde aydymlary hem oz ene dilindaki yaly seslendirya. We bizede name ustunluk hemran bolsun diymek galya.


text:
Türkmenistanyň prezidenti Gurbanguly Berdimuhamedow ýurduň körpelerini 1-nji iýunda bellenilýän Çagalary goramagyň halkara güni bilen gutlap, olaryň “rahat, sagdyn, şadyýan durmuşda ýaşamagyna, hemmetaraplaýyn we sazlaşykly ösmegine gönükdirilen milli maksatnamalaryň hem-de giň gerimli toplumlaýyn özgertmeleriň üstünlikli durmuşa geçirilýändigini” aýtdy.
Şol bir wagtyň özünde, Azatlyk Radiosy bilen habarlaşan ýerli ýaşaýjylaryň we synçylaryň ençemesi ýurduň oba ýerlerindäki çagalara ýeterlik derejede üns berilmeýändigini, olaryň tomusky dynç alyşlarynda işlemäge mejbur bolýandygyny habar berýärler.
Berdimuhamedowyň 1-nji iýunda Türkmen döwlet habarlar (TDH) gullugynyň websaýtynda çap edilen gutlag hatynda: “Çagalaryň saglygyny, hukugyny goramak, olara ahlak-demokratik ýörelgeler esasynda bilim-terbiýe bermek, zenanlaryň hem-de çagalaryň bähbitlerini we hukuklaryny goramak ugrunda Birleşen Milletler Guramasynyň Çagalar gaznasy bilen netijeli hyzmatdaşlyk edýäris” diýilýär.
Şeýle-de, Türkmenistanda orta mekdepleriň tamamlanmagy we halkara güni bilen utgaşdyrylyp, türkmen lideri “Köpetdagyň sergin jülgelerinde, Gökderede, “Awaza” milli syýahatçylyk zolagynda, ýurduň welaýatlaryndaky döwrebap çagalar sagaldyş merkezlerinde tomusky dynç alyş möwsümine badalga berilýändigini” hem sözüniň üstüne goşdy.
Azatlyk Radiosy bilen söhbetdeş bolýan türkmenistanlylaryň ençemesiniň tassyklamagyna görä, çaglaryň ýokarda gürrüňi edilýän çagalar sagaldyş merkezlerinde dynç almagy üçin ýörite ýollanma talap edilýär. Bu ýollanmalar bolsa, diňe döwlet edara-kärhanasynda işleýän işgärleriň çagalaryna berilýär.
“Gökderedäki, Awazadaky dynç alyş merkezleri diňe döwletiň wezipeli we baý gatlagynyň çagalaryna degişli. Kärendeçi daýhanlaryň çagalaryna täze gurlan dynç alyş ýa-da sagaldyş merkezlerinde dynç almaga rugsat berilmeýär. Ýagny, kärendeçileriň çagalaryna ýollanma berilmeýär. Şeýlelikde, çagalaryň hukuklary depelenýär” diýip, howpsuzlyk ýagdaýlary sebäpli adynyň efirde agzalmazlygyny soran daşoguzly çeşmemiz aýtdy.
Oba ýaşaýjylarynyň we çagalaryň onlarçasy bilen söhbetdeş bolan çeşmämiziň tassyklamagyna görä, Daşoguz welaýatynyň etrapdyr obalarynda işsizligiň giňden ýaýrandygy we maşgala sebedine girýän girdejiniň pesligi sebäpli, oba ýerlerinde ýaşaýan çagalaryň aglabasy tomusky dynç alyş möwsüminde dürli işlerde işlemäge mejbur bolýarlar.
“Maşgaladaky ýeter-ýetmezçilik sebäpli çagalaryň köpüsi ene-atalary bilen ekin meýdanlarynda işleýärler. Olaryň käbiri bazarlarda araba sürüp, ýa-da balyk tutup, maşgalasyna ykdysady taýdan goşant etmäge mejbur bolýar. Käbir çagalar adamlaryň mal ýataklaryny arassalaýarlar. Iş tapmadyk çagalaryň käbiri bolsa, ogurlyk ýa-da beýleki jenaýatlara baş goşýarlar” diýip, çeşmämiz aýdýar.
Mundanam başga, söhbetdeşimiz çagalaryň gazanç etmek üçin işleýän döwründe olaryň betbagtçylyga uçrap, heläk bolmagy ýaly wakalaryň hem her ýyl diýen ýaly gaýtalanýandygyny aýdyp, sözüni şeýle dowam etdirýär:
“Geçen ýyl Daşogzuň Şabat kanalynyň we ondan bölünýän ýaplaryň käbirinde suwuň joşmagy netijesinde, bu ýere balyk tutmaga baran mekdep okuwçylarynyň ençemesi gark boldy. Şonda bir çaganyň jesedini asla tapmadylar. Edil şuňa meňzeş hadysalar ýylyň-ýylyna gaýtalanýar. Şeýle-de, geçen ýyl Daşogzuň bazarynda araba sürýän 9-njy klas okuwçysy arabaly köçeden geçip barýan mahaly, ony maşyn kakyp öldürdi” diýip, çeşmämiz sözüniň jemledi.
Türkmenistanyň resmi mediasynda ýurtda çagalaryň “bagtyýar durmuşda ýaşaýandygy we olaryň tomusky dynç alyş möwsüminde öz wagtyny boş geçirmezligi üçin ähli şertleriň döredilýändigi” aýdylsa-da, ýokarda gürrüňi edilýän ýagdaýlar barada mesele gozgalmaýar.
Türkmenistan öz garaşsyzlygyna eýe bolansoň, çagalaryň ýaşaýşyny, goraglylygyny we ösüşini üpjün etmek boýunça Bütindünýä Jarnamasyna, Birleşen Milletler Guramasynyň çaganyň hukuklary hakyndaky Konwensiýasyna, Çagalaryň halkara derejede ogurlanmagynyň raýat jähetleri boýunça Gaaga Konwensiýasyna goşuldy. Resmi Aşgabat bu babatda öz üstüne alan borçnamalaryny ýerine ýetirmäge “örän jogapkärli çemeleşýändigini tassyklaýar”.


text:
Halkara hyzmatdaşlygynyň Koreý agentligi (KOICA) hünär taýýarlykly potratçylary sowalnama geçirmeklige çagyrýar 29.12.2017 — 12.01.2018
Sowalnama taslama we gurluşyk işlerini geçirmek üçin deslapky arza
№ tender sowalnamasy: P TURK-2018
Halkara hyzmatdaşlygynyň Koreý agentligi (KOICA) Türkmenistanda Mary welaýatynda Gaz pudagynda hünär okuw merkezini taslamak we gurmak işlerine deslapky arza üçin hünär taýýarlykly potratçylary sowalnama geçirmeklige çagyrýar.
Bu taslama Koreýa Respublikasynyň hökümetiniň maliýe goldawyny bermeginde amala aşyrylar.
Taslamanyň beýany:
Arzanyň ady: Türkmenistanda Mary welaýatynda Gaz pudagynda hünär okuw merkezini taslamak we gurmak
Gurluşygyň gysgaça beýany:
Taslama we gurluşyk işleri: umumy meýdany takm. 2,250 m2
Dowamlylygy: şertnamanyň güýje giren wagtyndan 20 aý (6 aý taslamak, 14 aý – gurmak)
Býujeti: takm.2,550,000 amerikan dollary
Türkmenistanyň kanunçylygyna laýyklykda goşulan baha üçin salgyt, KOICA ondan boşatmaklyga jogapkärçilik çekmeýär.
Buýrujy: Halkara hyzmatdaşlygynyň Koreý agentligi (KOICA) we «Türkmengaz» DK
Arzanyň görnüşi: deslapky hasaba alyşly bäsleşikli halkara açyk söwdalar (PQ)
Söwdalaryň ýeňijilerini saýlamak:
- deslapky söwdalara gatnaşmak üçin arzalary bahalandyrmak arkaly
Teklipleri bahalandyrmagyň şertleri
- Öndürijilik (30 bal)
- teklibiň bahasy (70 bal)
Teklibiň bahasy «garaşylýan baha» deň ýa-da az hem-de «iň az baha» deň ýa-da ýokary.
Bu iki çäklendirmeden ýokary bolan islendik nyrh bu nyrhyň diskwalifikasiýa edilmegine getirip biler.
- «Garaşylýan baha» söwda açylanda 15 sany teklipleriň içinden saýlanan 4 (dört) sany teklibiň ortaça bahasy hasaplanandan soňra kesgitleniler we yglan ediler. Teklipler KOICA-nyň standart ulgamyna laýyklykda kadalaşdyrylar.
- Bäsleşigiň ýeňijisini saýlamak, kwalifikasiýa ekspertizasy, «Garaşylýan bahany» hem-de «iň az bahany» kesgitlemek barada jikme-jik maglumat Bäsleşik maslahatynda düşündiriler.
Taslamalaşdyrmagyň önümçiligi:
Taslamanyň ýerine ýetirilişine baglylykda (tassyklamanyň statusy) şertnama ýatyrylyp bilner.
Sowalnama resminamasy we býujet:
Arzanyň sowalnama resminamasy söwdalara doly hukukly gatnaşyjylara hödürleniler, şeýle hem doly hukukly gatnaşyjylar gutarnykly kesgitlenen goýum barada habardar ediler.
PQ gatnaşmak üçin arzanyň tabşyrylýan ýeri: KOICA we «Türkmengaz» DK
PQ hödürlenen arzalar 12.01.2018, 12:00-a çenli kabul edilýär.
Söwda gatnaşyjylara çakylyk hatyny ibermek: 22.01.2018
Teklipleri düşündirmek we ýeri kesgitlemek: 26.01.2018, KOICA-da.
Hödürlemäniň senesi: 09.03.2018, 12:00
Açylyş senesi: 12.03.2018, 09:00
Pul birligi: amerikan dollary
Maglumat gatnaşyjylaryň arasynda söwdanyň düşündirişinde ýaýradylar. Goşmaça maglumat almak üçin KOICA bilen habarlaşyň.
Teklibiň dili: iňlis, rus.
KOICA şertnamany ýerine ýetirilende söwda gatnaşyjylaryň we potratçylaryň etikanyň iň ýokary derejesini saklamaklaryny talap edýär. Şonuň üçin KOICA
a) Eger-de ýeňiji bolmak üçin hödürlenen dalaşgär bu şertnama üçin bäsleşende korrupsiýa ýa-da kezzapçylykly herekete ýüz urandygyny kesgitlese, onda ýeňiji diýip yglan etmekligi ýatyrýar;
b) bu hili potratçyny KOICA tarapyndan kesgitlenen döwürde gadagan edilen hökmünde belleýär.
KOICA çakylyk hatlarynyň üsti bilen gatnaşmaga hukugy bolan taraplardan ýapyk arzalary hödürlär.
KOICA arzalary taýýarlamak ýa-da arzalary tabşyrmak bilen bagly dalaşgärleriň islendik harajatlaryna jogapkärçilik çekmeýär.
Söwda gatnaşmaga gyzyklanma bildirýänler «Ygtyýarnama almak üçin deslapky arza» üçin hat ýa-da E-mail ugratmaly.
Tender resminamalarynda talap edilýän ähli maglumatlaryň berilmezligi ýa-da talabalaýyk arzanyň tabşyrylmazlygy üçin ähli ýagdaýlarda dalaşgärleri jogapkärçilik çekýär we arzanyň ret edilmegine getirip bilýär.
Arzanyň hasaba alynmagy: bäsleşige gatnaşyjylaryň ählisinde Türkmenistanyň kanunçylygyna laýyklykda rugsatnama we kepilnama bolmalydyr. (Eger-de daşary ýurt kompaniýalary bolsa, onda öz ýurtlarynda degişli ygtyýarlandyrylan edaralardan taslamak we gurmak üçin rugsatnama we sertifikat görkezmelidirler). Söwdalara gatnaşmak isleýän daşary ýur kompaniýasy Türkmenistanyň kompaniýasy bilen hyzmatdaşlykda bolmalydyr.
Bilelikdäki kärhanalara we konsorsiumlara rugsat berilýär. (Alyp baryjy kompaniýasynyň göterimi 60 göterim)
Teklipleri düşündirmeklige gatnaşmak hökmanydyr.
Tel.: +99312 40 32 40
Faks: +99312 40 32 50
Elektron poçta: turkmengaz@online.tm


text:
Saud Arabystanyň abraýly ruhanysy Assim Al-Hakeem bitkoin we beýleki kriptowalýutalaryň yslama gabat gelmeýändigini aýdýar.
"Biziň bilşimize görä, bitkoin ulanýanlar özüniň kimdigini gizlinlikde saklap bilýär. Bu şeýle walýutadan galp pullary aklamak, neşe söwdasy we haram pullaryň aýlanyşygy üçin, peýdalanyp bilinjekdigini aňladýar".
Ruhany şeýle sözleri özüniň telegepleşiginde beýan edipdir.
"Bu diýseň ýaramaz zatdyr. Eger meniň dollarym we seniň hem ýewro walýutaň bar bolsa, onda biziň bu pullary çalyşmagymyz yslama doly gabat gelýär. Onda-da diňe bir şert bilen, ýagny bu pul tutuşlygyna elden ele gowşurylan halatynda. Wirtual walýutanyň ýagdaýy bolsa beýle däl".
Ruhany şol bir wagtyň özünde, bitkoin wirtual walýutanyň täzelikde ýörgünli bolany üçin, häzirlikçe yslam alymlary tarapyndan doly derňelmändigine üns çekdi.
Onuň pikirine görä, wirtual walýutalar jisim däl, ýagny ony elläp bolmaýar, "bu puly wakuuma, boşluga oklamak ýaly bir ýagdaýdyr".
Bitkoiniň gymmady soňky 1 ýylda 10 esse ýokarlanyp, 10 müň dollara baryp ýetipdir.
Mundan owal Türkiýäniň din işleri guramasy hem bitkoinyiň haram bolmagy barasynda çykyş edipdir. Türk din işleri guramasy şonda "Wirtual walýuta "spekulýasiýalara açykdyr" we ondan bikanun işler üçin peýdalanmak mümkin" görnüşinde pikir beýan edipdi.


text:
Bükdüz
Umumy maglumat[üýtget | edit source]
Orta Asyr çeşmelerinde sanalýan 24 türkmen taýpasynyň biri-de Bükdüzlerdir (Bägdüz, Bükdüz, Bügdüz, Bükder we ş.m. atlandyrylypdyr). Mahmyt Kaşgary ony 8-nji, Reşideddin 23-nji, Abulgazy Bahadur han hem 22-nji orunda goýýar. Bu awtorlaryň ählisi Bükdüzi Oguz hanyň Deňizhan diýen oglundan doglan ikinji ogluň ady hasaplaýarlar we Bükdüz diýen sözüň manysyny «hyzmatkär» diýip düşündirýärler. Reşideddin bu taýpanyň guşuny (oňany) çakyr diýip görkezse, Abulgazy Bahadur han onuň ütelgidigini nygtaýar. Her niçik bolsa-da, bükdüzler häzirki Türkmenistanda uly yz galdyrmandyrlar. Ähtimal olar Seljuklar hereketi döwründe (XI asyr) özlerini köpçülikleýin Türkiýe, Yrak, Siriýa ýaly ýurtlara atan bolmaga çemeli. Diňe tekeleriň we salyrlaryň düzümindäki Bükri diýen urug adynyň etimogik nukdaýnazardan Bükdüz bilen asyldaş bolmagynyň mümkindigini hasap etmeseň, türkmen etnonimiýasynda Bükdüz sözi duş gelmeýär. Bükdüz Oguz türkmenleriniň Üç oklar goluna degişli taýpadyr. Oguzlaryň musulmanlaşyp Yslam dinini kabul edip başlan wagtlary, ýagny X asyrda günbatara göçüp gidýärler. Soňra günbatar Anadola we Orta Anadola gelip ýurt tutunýarlar. Has açyk aýdanymyzda Bükdüziň manysy «Herkese sylag-hormat bildirer we hyzmat eder» diýen manyny berýär. Hezreti Muhammet pygambere ilçi bolup baran (622-623-nji ýyllar aralygynda Medinä baran) Bogduz-Aman hanedanynyň baştutany we Kürmançyň iki esasy golundan Bokhlular/Botanlar, Ýaňykent ýabgularyndan X asyrdaky Mälikşanyň Atabegi Guzuly, Halap türkmenlerindäki Bügdüzler hem bu taýpadandyr. Türkmenistanyň merhum serdary Saparmyrat Türkmenbaşynyň Ruhnama kitabynda bolsa bu taýpanyň ady Bükder diýip ýazylypdyr. Manysyny hem ýokardaky ýaly şeýle düşündirýär: «Hemmesine hormat, gulluk we hyzmat eder».
Çeşmeler[üýtget | edit source]
Soltanşa Atanyýazow. Şejere. Aşgabat. «Turan 一1994. sah-87-88.
Atalay(2006). Diwanylugatitturk. Ankara: Türk taryhynyň gurluşy. ISBN 975-16-0405-2. Jilt I. sah-56.
Saparmyrat Türkmenbaşy. Ruhnama. Aşgabat 2001. sah-83.


text:
Kalaşnikow 94 ýaşynda aradan çykdy0
Mihail Kalaşnikow äpet uly ada eýe bolan kiçijek adamdy. Gözleri ýanyp duran, sesi gyrygrak Kalaşnikow özüniň general papagyny geýende bolşundan hem has syrdam görünýärdi.
Käbir çaklamalara görä, soňky 60 ýylyň dowamynda 70 milliondan gowrak AK-47 awtomat tüpeňi öndürilipdir. Bu bolsa millionlarça adamyň ölümine sebäp boldy. Emma ol hemişe özüniň oýlap tapan ýaragynyň öz Watanyny goramaga ýardam edendigini nygtady. Kalaşnikow žurnalistlere “Gijeleri rahat ýatýaryn” diýerdi.
Duşenbe güni 94 ýaşynda aradan çykýança Kalaşnikow ýer-ýüzündäki iň meşhur adamlaryň biri boldy. Onuň ady nesiller boýy milliardlarça adamyň dilinde boldy. Onuň ýaragy bolsa graždanlyk urşunyň we terrorçylygyň nyşanyna öwrüldi.
1999-njy ýylyň Russiýasynda Sowet döwründe berlen medallar edil häzir bolşy ýaly o diýen halanyp baranokdy. Emma Kalaşnikow olary dakynmakdan çekinmedi. Sebäbi onda SSSR-iň öz gany bilen beýik bolandygyny nygtamaga esas bardy. Brýanskda 1941-nji ýylda bolan söweş mahaly ýaralanyp, hassahana düşende Kalaşnikow Nemes Şmeýsser MP-40 awtomat tüpeňi bilen bäsleşip biljek täze bir ýaragyň üstünde işlemegi ýüregne düwüpdi.
Kalaşnikow öz ýaragyny “Rus halkynyň dörediji genileriniň simwoly” diýip häsiýetlendiripdi. Dogurdanam, onuň döreden ýaragy edil ruslary ýadyňa salýar – juda ýönekeý, sekiz bölekden ybarat, ulanylyşy aňsat we berk.
Belläp geçsek, Kalaşnikow bilen birlikde 1958-nji ýylyň Mi-8 dikuçaryndan başlap, 1965-nji ýylyň Proton raketalaryna çenli bolan Sowet söweş ýaraglarydyr gurallary heniz hem ulanylýar. Edil Kalaşnikowyň özi ýaly, onuň oýlap tapan tüpeňi hem sada, gödek we uzaga çekýän ýarag boldy.
AK-47 awtomat tüpeňi häzir 106 ýurduň ýaragy güýçlerinde ulanylýar. 2000-nji ýyllaryň ortalarynda onuň global bahasy ortaça 538 dollara barabar boldy.
Belki-de, dünýäniň iň meşhur adamlarynyň biri bolan Kalaşnikowyň adynyň adam önümleriniň ençemesi bilen bagdaşdyrylmagy gynandyryjy ýagdaýdyr. Elbetde, Afrikadaky ýa Siriýadaky söweşijiler Mihail Kalaşnikowyň kömegi bolmazdan hem öz duşmanlaryna garşy söweşmegiň biri ýoluny tapardylar. Emma Genri Forddan başlap, Stiw Jobsa çenli dünýäniň iň beýik oýlap tapyjylary ýaly, Kalaşnikow hem öz önümini sadalaşdyrdy we döwrebaplaşdyrdy.
Kalaşnikow ölümi oýlap tapmady, emma ol muny has hem aňsatlaşdyrdy. Häzir Kalaşnikowyň galdyran mirasyna hormat salamyny bermek kyn hem bolsa, onuň niýeti arassady: dünýäni faşizmden halas etmek we Watany goramak.


text:
Saparmyrat Nyýazow
Saparmyrat Ataýewiç Nyýazow (Сапармырат Атаевич Ныязов Nyíazow)
- 1940-njy yylyn 19-njy fewralynda Gypjak obasynda dogulyar.
- Kakasy Atamyrat II jahan urşunda Kawkaz söweşlerinin birinde wepat bolyar. 35 yaşly ejesi Gurbansoltan, doganlary 10 yaşly Muhammetmyrat we 6 yaşly Nyyazmyrat 1948-nji yylyn Aşgabat yer titremesinde şehit bolyarlar. Bu maşgaladan dine 8 yaşly Saparmyrat aman galyar. Ony garyndaşy Kurbanmyrat aga yygnayar. Ona ene terbiyesini Doyduk eje beryär.
- Ol Aşgabatdaky 20-nji orta mekdebi tapawutlanyp tamamlayar.
- Yokary bilimi 1963-1967-nji yyllarda Leningrad Politehniki institutynda alyar.
Okuwyny tamamlap Büzmeyin GRES-inde inzener bolup işe başlayar.
- 1980-nji yylda Aşgabat şaher komitetinin birinji sekreatary bolyar. Şu döwürlerde gurlup başlanan "Mir" mirkoyonlary Nyyazowyn ady bilen baglanyşyklydyr.
- 1984-1985-nji yyllarda Türkmenistanyn Kommunistik Partiyasynyn I sekretary wezipesinde işleyär.
- 1985-de Türkmenistanyn Hökümetinin başyna geçyär.
- 1990-njy yylyn 27-nji oktyabrynda Türkmenistan SSR-inin Prezidentligine saylandy.
- 1991-nji yylyn 27-nji oktyabryndaky referendium bilen Türkmenistan Garaşsyzlygyny yglan edyär.
- 1992-nji yylyn 2-nji martynda Türkmenistan Birleşen Milletler Guramasynyn agzasy bolyar.
- 1993-nji yylyn 1-nji noyabrynda Türkmenistan özünin pul birligini (MANAT) çykaryar.
- 1995-nji yylyn 12-nji dekabrynda Türkmenistan Bitarap döwlet hökmunde BMG tarapyndan ykrar edilyär.
Türkmenbaşy Türkmenistanyn 3 gezek gahrymanydyr. (Türkmenistanyn Garaşsyzlygy, Türkmenistanyn Bitaraplygy we Türkmenistanyn bugday garaşsyzlygyklary üçin)
Saparmyrat Atayewic Nyyazow 1940-njy yylda Asgabat etrabynyn Gypjak obasynda doguldy. Milleti turkmen. Bilimi yokary, hunari - inzener-energetik. Zahmet yoluna 1959-njy yylda baslady. 1967-nji yylda Leningradyn politehniki institutyny tamamlandan son, Buzmeyin GRES-inin ussasy, uly ussasy bolup isledi. 1970-nji yyldan 1985-nji yyla cenli partiya we sowet organlarynda jogapkarli wezipelerde isledi. 1985-nji yylda ol Turkmenistan Ministrler Sowetinin Baslyklygyna bellendi, sol yylyn dekabrynda bolsa Turkmenistan Kommunistik partiyasynyn Merkezi Komitetinin plenumynda TKP MK-nyn birinji sekretarlygyna saylanyldy. 1990-njy yylyn 27-nji oktyabrynda ahlihalk saylawlary netijesinde ol respublikanyn prezidentligine saylandy. 1991-nji yylyn mayynda Dunya turkmenlerinin gumanitar birlesiginin prezidentligine saylanyldy. S.Nyyazow ykdysady we syyasy ylymlaryn doktory, professor, Turkmenistan Ylymlar Akademiyasynyn akademigidir. Halklaryn arasyndaky dostlugy we parahatcylygy pugtalandyrmakda bitiren hyzmatlary goz onunde tutulyp, S.A.Nyyazowa birnace abrayly halkara bayraklary berildi. Saparmyrat Nyyazow Magtymguly adyndaky Halkara bayragynyn birinji laureatydyr. Ol Turkmenistanyn in yokary tapawutlandyrys derejesi bolan Turkmenistanyn Gahrymany diyen hormatly adyn we “Altyn Ay” medalynyn uc gezek eyesidir. 1995-nji yylyn yanwarynda gecirilen ahlihalk referendumynda turkmen halky nobatdaky saylawlary gecirmezden Prezidentin ygtyyarlyklaryny ikinji mohlete uzaltdy. 1999-njy yylyn dekabrynda bolan Halk Maslahatynyn, Milli Galkynys hereketinin we Yasulular maslahatynyn bilelikdaki Mejlisi Saparmyrat Turkmenbasyny Turkmenistanyň ömürlik Prezidenti diýlip yglan edilýär. Ol 2006-njy yylyň 21-nji dekabrynda aradan çykýar.


text:
Gazagystanyň prezidenti Nursultan Nazarbaýew Waşingtonyň öz ýurdunyň territorial bütewiligini goldaýandygy üçin, Birleşen Ştatlaryň prezidenti Donald Trampa minnetdarlyk bildirdi. Iki lider regional howpsuzlygy, ykdysady meseleleri we ikitaraplaýyn gatnaşyklary ara alyp maslahatlaşmak üçin duşuşyk geçirýär.
16-njy ýanwarda bellenen tertipde resmi günortanlyk naharyna geçmezinden ozal žurnalistleriň öňünde eden gysga çykyşynda Nazarbaýew Trampy onuň prezidentlik wezipesine girişmeginiň birinji ýyldönümi bilen hem gutlady.
“Gazagystan elmydama-da oňat syýasy gatnaşyklaryň hözirini gördi we biz özümiziň garaşsyzlygymyzy we territorial bütewiligimizi Amerikanyň goldaýandygyna minnetdar” diýip, ol terjimeçiniň üsti bilen eden çykyşynda aýtdy.
Nazarbaýew öz eden çykyşyny anyk aýdyňlaşdyrmady. Ýöne Merkezi Aziýada ýerleşýän bu döwlet Moskwanyň 2014-nji ýylda Krym ýarymadasyny basyp alyp, gündogar Ukrainada bulagaýçylygy öjükdirmeginden bäri, Orsýetiň Gazagystan ýaly ozalky Sowet respublikalary bilen bagly alyp barýan syýasatyndan hatyrjem däl.
Ilaty esasan etniki gazaklardan düzülen Gazagystanda etniki ruslar az däl. Olar ýurduň jemi ilatynyň takmynan 20 göterimine barabar bolup, esasan Gazagystan bilen Orsýetiň demirgazyk araçäginde küren tutup ýaşaýarlar.
Gazagystan Sowet Soýuzyndan garaşsyzlygyny alany bäri ýurda 26 ýyllap baştutanlyk edýän Nazarbaýewiň prezidentlik döwründe Amerikada azyndan alty prezident çalyşdy. Tramp Nazarbaýewiň iş salyşýan azyndan altynjy amerikan prezidentidir.
26 ýylyň dowamynda Nazarbaýew öz ýurduny ykdysady taýdan regional güýje öwürmegi başardy. Şeýle-de, ýurduň tebigy baýlyklaryny, esasan-da nebit we gaz pudagyny ösdürmekde san taýdan az bolmadyk daşary ýurtly maýadarlary ýurda çekmegi başardy.
Ýurduň Hazar deňzindäki “Tengiz” we “Kaşagan” nebit ýataklarynda, dünýäniň iň uly nebit gorlary ýerleşýär.
Ýöne şol bir wagtyň özünde, Nazarbaýew öz ýurdunda islendik syýasy oppozisiýany ýok edip, raýat guramalarynyň hem-de adam hukuklaryny goraýjy aktiwistleriň ýurtda garaşsyz iş alyp barmaklaryna uly kynçylyk döretdi.
“Strategiki hyzmatdaş”
77 ýaşly Nazarbaýew öňki sowet respublikalarynyň wezipe başyndaky prezidentleriniň arasynda iň ýaşulusy bolup, soňky ýyllarda onuň ornuna kim nähili ýagdaýda geçerkä diýen soraglar döräp başlady.
Ak tamyň Ruzwelt (Roosevelt) otagynda eden çykyşynda Tramp Gazagystany “güýçli, özbaşdak hem-de garaşsyz” ýurt diýip taryplady we ony Birleşen Ştatlaryň “dosty hem-de strategiki hyzmatdaşy” diýip häsiýetlendirdi. Tramp Nazarbaýewe amerikan harbylaryny we harby enjamlaryny öz ýurdundan Owganystana üstaşyr geçirmekde beren ýardamlary üçin minnetdarlyk bildirdi.
Bu aralykda, Nazarbaýew Gazagystanyň iki sany regional güýç läheňleriniň, ýagny demirgazykda Orsýetiň we gündogarda Hytaýyň arasynda ýerleşýändigine ünsi çekip, “C5 + 1” diýlip tanalýan Amerikan tagallalarynyň dowamynyň gelmegini sorady. Trampdan öňki prezident Barak Obamanyň başlangyçlary bilen ýola goýlan bu programmanyň üsti bilen ABŞ Gazagystan hem-de beýleki dört Merkezi Aziýa ýurdy bilen, ýagny Özbegistan, Gyrgyzystan, Türkmenistan we Täjigistan bilen gatnaşyklaryny çuňlaşdyrmagy maksat edinýär.
Şeýle-de, Nazarbaýew amerikan kompaniýalarynyň öz ýurdunda 7.5 milliard dollara barabar işiň ýerine ýetirilendigini, şol sanda has köp “Boeing” uçarlarynyň satyn alynmagy boýunça ylalaşyklary hem-de täze 900 sany “General Electric” kompaniýasynyň lokomotiwlerini almak boýunça gol çekilen şertnamalary belläp geçdi.
Şol bir wagtyň özünde, iki lider Demirgazyk Koreýa barada-da maslahat edip, Tramp Gazagystanyň “Koreýa ýarym adasyny ýadro ýaraglaryndan arassalamakda degerli hyzmatdaşdygyny” nygtady.
“Biz bilelikde Demirgazyk Koreýanyň režiminiň ýadro heläkçiligi bilen dünýä haýbat atmagynyň öňüni almakda tutanýerlilik görkezýäris” diýip, Tramp belledi.
Nazarbaýew özüniň Birleşen Ştatlary bilen Demirgazyk Koreýanyň hem-de Eýranyň arasynda araçylyk etmäge umyt baglaýandygyny aýtdy. Agzalýan iki ýurt bilen Waşingtonyň arasynda resmi diplomatik gatnaşyk ýola goýulmadyk.
Tramp 2015-nji ýylda Eýran bilen dünýäniň güýçli döwletleriniň arasynda gol goýlan ýadro ylalaşygyny ýiti tankytlady we ondan çekilmek barada haýbat atdy.
Nazarbaýew özüniň araçy bolmaga ornunyň bardygyny, sebäbi wagtynda öz ýurdunda dünýäniň iň uly ýadro ambarynyň ýerleşendigini, ýöne Sowet Soýuzynyň dargamagy bilen ondan öz islegi bilen meýletin el çekilendigini belledi.
“Ýadro ýaraglaryny edinmäge synanyşýan ýurtlar bilen gepleşik geçirmekde Gazagystanyň ahlak taýdan jogapkärçiligi bar. Biz Eýran ýa-da Demirgazyk Koreýa bilen geçirilmeli gepleşiklerde şu ýoly yzarlaýarys” diýip, Nazarbaýew aýtdy.
Prezidentleriň hiç haýsysy metbugat wekilleriniň soraglaryna jogap bermedi.
Duşuşygyň öňýany Ak tam taraplaryň Owganystanda we onuň golaý-goltumynda ýaramazlaşýan howpsuzlyk ýagdaýlary barada-da maslahat edilmegine garaşylýandygy aýdylypdy.
Orsýet we Siriýa boýunça gepleşikler
Gazagystanyň döwlet eýeçiligindäki habar agentligi “Kazinformyň” habar bermegine görä, Tramp bilen Nazarbaýew gepleşikleriň dowamynda, söwda meseleleri bilen bir hatarda Orsýet bilen gatnaşyklary hem-de Siriýadaky urşy maslahat ederler.
“Syýasy nukdaýnazardan çemeleşilende, biz regional we global howpsuzlyk meselelerini çözmekde we bu ugurlarda öňe gidişlik gazanmakda hyzmatdaşlyk edýäris. Owganystandaky ýagdaýlar, Siriýadaky konflikt we Orsýet bilen gatnaşyklar duşuşygyň üns merkezinde bolar” diýip, “Kazinform” gazak prezidentine geňeşdarlyk edýän Gazagystanyň Strategik barlag institutynyň direktorynyň orunbasary Sanat Kuşkumbaýewi sitirledi.
Gazagystan häzir BMG-niň Howpsuzlyk Geňeşiniň gezekli-gezegine ýerine ýetirilýän prezidentlik möhletine başlyklyk edýär.
14-nji ýanwarda Gazagystanyň BMG-däki ilçisi Kairat Umarowyň baştutanlygynda, BMG-niň wekilçilikli topary Kabulda Owganystanyň prezidenti Aşraf Gani hem-de ýurduň baş dolandyrjy resmisi Abdylla Abdylla bilen duşuşyk geçirdi.
Şeýle-de, wekilçilikli topara ABŞ-yň BMG-däki ilçisi Nikki Heýli we hytaýly, orsýetli hem-de britaniýaly diplomatlar gatnaşdy.
9-njy ýanwarda ABŞ-yň ilçisi Jorj Krol bilen Astanada geçirilen duşuşykdan soň, gazak prezidenti geçen 26 ýylyň dowamynda iki ýurduň arasynda ýola goýlan “dostlukly gatnaşyklaryň” ösdürilmegini isleýändigini mälim etdi.


text:
Türkmenistan Demirgazyk Owganystanyň üç welaýatynyň ýaşaýjylarynyň belli bölegini we Günbatar Owganystanyň Hyrat welaýatynyň ençeme etrabynyň we Hyrat şäheriniň ilatynyň köp bölegini elektrik togy bilen üpjün edip gelýär.
Türkmenistandan satyn alynýan elektrik togunyň 1 kilowat sagadynyň bahasynyň 2 sent bolandygyny Owganystanyň Elektrik edarasy mälim edýär. Türkmen toguny sarp edijiler mundan razydygyny bildirýärler. Emma indi Türkmenistan Owganystana iberýän togunyň nyrhyny ýokarlandyrjakdygyny aýdypdyr. OnyOwganystanyň Elektrik edarasy kabul etmändir. Şonuň üçin Türkmenistan mundan iki gün öň Owganystana iberýän elektrik energiýasyny kesdi. Ýöne Türkmenistan öten agşamdan soň Owganystana iberýän elektrik toguny ýene goýberip başlapdyr.
Bahalar baradaky meseläniň çözgüdi üçin, owgan toparynyň Türkmenistana sapar edýändigini Owganystanyň Elektrik edarasy habar berýär. Owganystanyň Elektrik edarasynyň jogapkär wekili Abdul Wekil Nasyrynyň Azatlyk Radiosyna aýtmagyna görä, Türkmenistan Demirgazyk we Günbatar Owganystana elektrik energiýasyny bir aý möhletleýin öňki bahadan ugratmaga razylyk bildiripdir. Baha meselesiniň çözgüdi üçin, owgan wekilleri Aşgabada sapar edýär.
“Türkmenistan ýagdaýly bahadan elektrik toguny bermegini dowam etdirer diýip, biz umyt edýäris. Owgan resmileri ertir Türkmenistana ugraýar” diýip, Nasyry aýdýar.
Türkmenistandan gelýän elektrik toguny sarp edijiler öňem mundan düzgünli peýdalanyp bilmeýändiklerini aýdýarlar. Elektrik togy kä wagt Türkmenistandan kesilýär. Käte owgan topragyndaky jeňçiler elektrik geçiriji sütünlere we elektrik simlere yzygiderli zyýan ýetirýärler. Indi Türkmenistandan iberilýän elektrik togunyň kesilmegi bilen halkyň kyn ýagdaýa düşendigini Owganystanyň Jöwüzjan welaýatynyň häkimi Lutfulla Ezizi hem aýdýar.
“Türkmenistan Owganystana iberýän elektrik toguny kesmese gowy bolardy. Jöwüzjanyň halky Türkmenistandan gelýän togy ulanýar. Türkmenistan biziň hemsaýamyz hem dostumyz, bize kömek etsin. Elektrik bolmasa halk garaňkyda galýar” diýip, Jöwüzjan welaýatynyň polisiýasynyň başlygy Pakyrmuhammet Jöwüzjany haýyş edýär.


text:
Türkmenistanyň Senagatçylar we telekeçiler birleşmesinde Wengriýa Respublikasynyň ilçisi bilen duşuşyk geçirildi.
Iýul aýynyň 26-na Türkmenistanyň Senagatçylar we telekeçiler birleşmesinde Wengriýa Respublikasynyň abatdan daşary we doly ygtyýarly Ilçisi Peter Santo bilen duşuşyk geçirildi.
TSTB-niň ýolbaşçysy, dostlukly ýurdyň doly ygtyýarly wekilini ýolbaşçylyk edýän guramasynyň işiniň ugurlary, türkmen telekeçileriniň ykdysadyýetiň dürli pudaklarynda ýeten sepgitleri bilen tanyşdyrdy. TSTB-niň agzalary tarapyndan iri maýa goýum taslamalarynyň durmuşa geçirilişi, şeýle hem gurluşyk harytlaryň önümçiliginde, azyk senagatynda, bagçylygy ösdürmekde, maldarçylykda we guşçylykdaky gazanýan üstünlikleri aýratyn bellenilip geçildi.
Hormatly Prezidentimiziň kiçi we orta telekeçilige berýän goldawy, hususy telekeçiligiň wekillerine eksport mümkinçiliklerini ösdürmäge, bilelikdäki kärhanalarynyň işini gurnamaga we daşary ýurtdaky kärdeşleri bilen özara gatnaşygy saklamaga ýardam berýändigi aýratyn nygtalyp geçildi. Bu mazmunda TSTB-niň daşary ýurtdaky wekillikleriň we söwda öýleriniň iş öndürijiligi, şeýle hem telekeçilik-forumlarynyň we sergi çäreleri geçirilýändigi bellenip geçildi.
Türkmen ykdysadyýetiniň durnuklylygyny, maýa goýum şertleriniň özüne çekijiligini we türkmen-wenger özara bähbitli söwda-ykdysady hyzmatdaşlygynyň uly mümkinçiliginiň bardygyny göz öňünde tutyp, ilçi özüniň hemme taraplaýyn ýardam berýän, iki ýurdyň telekeçileriniň arabaglanyşygyny giňeltmek üçin ses berdi.
Bellenip geçilişi ýaly, bu aragatnaşyklary giňeltmek üçin oňaýly mümkinçilikler oba hojalyk, awtomobil gurluşygy, azyk senagaty pudaklarynda we beýleki pudaklarda bar. Hususanda, wenger kompaniýalarynyň maldarçylyk we weterinariýa ulgamynda uly tejribesini nazara alyp, olar bilen hyzmatdaşlyk gyzyklanma bildirilýän mazmun boldy. Şunuň bilen baglylykda, TSTB-niň ýolbaşçysy wengeriýaly kärdeşlere ýewropa işewürliginiň wekilleri bilen söwda aragatnaşyklaryny we maýa goýum hyzmatdaşlygyny işjeňleşdirmäge gönükdirilen türkmen-awstriýa işewürlik forumyna gatnaşmak üçin çakylyk berdi.
Şeýle-de duşuşyga TSTB-niň wekilleri, halkara bölümiň başlygy, “Rysgal” gazediniň redaktory gatnaşdyrlar.


text:
Peýda bolan soňky maglumatlara görä, geljek ýylda mugallymlaryň iş sagatlarynyň artdyrylmagyna garaşylýar. Häzir hepdede 24 sagat bolan bir stawkanyň 36 sagada getirilmeginiň ähtimallygny Türkmenistanyň bilim ministrligniň bir işgäri aýdýar.
“Häzirki hereket edýän, hepdede okatmaly bolýan 24 sagadymyz hem ýeňil iş däl. Eger iş ýükümiz 36 sagada getirilse, bu biziň jan saglygymyza-da, eklenjimize-de juda ýaramaz täsirini ýetirer” diýip, aşgabatly mugallyma Gyzylgül aýdýar.
Mugallymlaryň hepdelik iş sagatlary 20 sagat bolanda, olara dem-dynç almaga hem-de ertirki gün üçin sapaga taýýarlanmaga mümkinçilik bolardy. Iş sagady 24-e getirilende, munuň agyrdygyny, wagty bilen ýene 20 sagada geçirilmegine umyt edendiklerini aýdýarlar.
Häzirki wagtda ýokary bilimi bolan, hepdede 24 sagat okadýan ýokary katergoriýaly mugallymlaryň aýlyk haklary 1 stawka işlänlerinde, 1440 manat. Şeýle tertipde işläp bilýän mugallymlar klas ýolbaşçylygyny hem-de depder barlaglaryny hem öz üstüne alsalar, onda olaryň bir stawka aýlyk haklary 1600 manada barabar bolýar.
Klas ýolbaşçylygyny öz üstüne alan hem-de depder barlaglary hem boýnuna düşýän mugallymlar 1,5 stawka okadyp bilseler, onda olaryň aýlyk haklary 2400 manada deň bolýar. Bu bolsa esasan hem zenan mugallymalar üçin juda agyr düşýär. “Şeýle iş tertibinde işleseň, öz maşgalaň barada alada etmäge ýa bolmasa geregiçe dem-dynç almaga wagt galmaýar” diýip, Gyzylgül aýdýar.
Ýörite orta bilimli mugallymlaryň iş ýükleri hepdede 16 sagat bolup, olaryň aýlyk haklary 800 manat bolmagy bilen gapdalyndan nähilidir bir goşmaça sagatlar bolmasa, başlangyç klas mugallymlarynyň aýlyk haklary maşgala eklärden azdygyna hem mugallymlar ünsi çekýärler.
Eger mugallymlaryň iş ýükleri hepdede 36 sagada gelse, onuň üstesine klas ýolbaşçylygy ýaly borçlar hem ýüklense, depder barlaglaryny hem mugallymlar hökman ýerine ýetirmeli bolýarlar, ondan daşary ertirki günüň konspektleri hem goşulsa, munuň mugallymlara nähili güzaply boljagy belli däl.
Ýerli ýagdaýlara görä, Türkmenistanyň mekdepleriniň käbirinde mugallymlara bir stawka üçin sagatlar ýetmeýän bolsa, köp mekdeplerde mugallymlaryň ýetmezçiliginden, olara ýene-de ýarym stawka ýüklenýän halatlarynyň bolýandygyny welaýat ýaşaýjylaryndan eşitmek bolýar.
Bilim işgärleriniň, lukmanlaryň aýlyk haklary Türkmenistanda ýokary aýlyklar hasaplanýan bolsa-da, bu ugurdan işlemegiň juda kynalýandygyna-da üns çekilýär.
Mekdeplerde okuwçylaryň tertipsizliginden, çäreleriň aşa artdyrylmagyndan, mugallymlaryň aýlyk haklaryndan dürli bahanalar bilen tutulyp galynmagyndan halys işe höwesleriniň galmandyklaryny mugallymlardan eşitmek bolýar.


text:
Şu gün dünýäniň köp ýurtlarynda ilkinji gezek Bütindünýä welosiped güni bellenildi, bu sene hormatly Prezidentimiz Gurbanguly Berdimuhamedowyň başlangyjy boýunça Birleşen Milletler Guramasynyň Baş Assambleýasy tarapyndan esaslandyryldy. Bu waka ýurdumyzyň ynsanperwerlik ýörelgelerini kemala getirýän döwlet hökmünde halkara derejede döredijilik we parahatçylyk dörediji kuwwatyny ýene bir gezek äşgär etdi.
BMG-niň Baş Assambleýasy öz Rezolýusiýasy bilen Türkmenistanda sporty we bedenterbiýe-sagaldyş hereketini ösdürmek, jemgyýetiň ekologiýa medeniýetini kemala getirmek, bu ulgamda döwletleriň hem-de halklaryň arasynda hyzmatdaşlygy ösdürmek boýunça geçirilýän ägirt uly işi makullady we goldady.
Bu giň möçberli iş milli Liderimiziň howandarlygynda geçirilýär — döwlet Baştutanymyz diňe bir oňyn teklipleri öňe sürmek bilen çäklenmän, hut özi köpçülikleýin sporta, ýurdumyzy bagy-bossanlyga öwürmek we beýleki çärelere badalga berýär, bularyň hemmesi sagdyn durmuş ýörelgesiniň wagyz edilmegine, halkyň hem-de her bir raýatyň abadançylygynyň ýokarlandyrylmagy üçin amatly şertleriň döredilmegine gönükdirilendir. Hormatly Prezidentimiz welosipedli ýörişleri yzygiderli geçirmek ýaly ajaýyp ýörelgeleriň binýadyny tutdy, bu çärelere dürli ýaşdaky türkmenistanlylaryň müňlerçesi gatnaşýar, olar adaty günleri hem öz içine alýar, bu bolsa jemgyýetimizi ekologiýa jogapkärçiligine düşünmäge çagyrýar.
Döwlet Baştutanymyz Gurbanguly Berdimuhamedowyň teklibi boýunça Türkmenistanda Bütindünýä welosiped gününe gabatlanyp, nobatdaky awtoulagsyz güni hem geçirilýär, milli Liderimiziň hut özi watandaşlarymyz bilen bilelikde köpçülikleýin çärä gatnaşdy, bu çäre ýurdumyzda sagaldyş hereketiniň ösdürilmegine, welosiped sporty bilen meşgullanýanlaryň sanynyň artmagyna we umuman, sportuň wagyz edilmegine nusgalyk goşant, şeýle hem täze ekologiýa garaýyşlarynyň kemala gelmegine, daşky gurşawyň ýagdaýyna jemgyýetiň jogapkärçiliginiň ýokarlandyrylmagyna çagyryş boldy.
Biziň hemmämiz milli Liderimiziň işiniň örän köpdügine garamazdan, bedenterbiýe we sport bilen meşgullanmaga hemişe wagt tapýandygyny bilýäris. Hormatly Prezidentimiz yzygiderli türgenleşikleriň diňe bir adamyň bedenini taplaman, berk erki, zähmetsöýerligi, maksada okgunlylygy terbiýeleýändigini-de belleýär.
Hormatly Prezidentimiz Berkarar döwletimiziň bagtyýarlyk döwründe halkymyzyň, ozaly bilen bolsa ýaş nesliň saglygyny berkitmegi Türkmenistanyň döwlet syýasatynyň ilkinji derejeli wezipeleriniň biri hökmünde yglan edip, köpçülikleýin bedenterbiýe-sagaldyş hereketiniň hem-de ýokary netijeli sportuň ösdürilmegine guramaçylykly we okgunly, umumymilli uzak möhletleýin häsiýeti berdi.
Bu ugurda eýýäm anyk we yzygiderli ädimler ädildi. Olar umumymilli spartakiadalaryň hem-de sportuň dürli görnüşleri boýunça halkara ýaryşlaryň guralmagydyr, sportuň maddy-enjamlaýyn binýadynyň döwrebaplaşdyrylmagydyr hem-de giňeldilmegidir. “Türkmenistanda welosiped sportuny ösdürmegiň meseleleri hakynda” Kararyň kabul edilmegi munuň aýdyň subutnamasydyr, ol sportuň bu görnüşiniň ösdürilmegine, bar bolan düzümleriň döwrebaplaşdyrylmagyna, welosiped sporty bilen meşgullanmaga ilatyň giň köpçüligini çekmäge kuwwatly itergi berer.
Milli Liderimiziň aýtmagyna görä, şeýle çäreler ilatyň saglygynyň berkidilmegine, ekologiýa abadançylygynyň ýokarlandyrylmagyna hem-de welosiped sportunyň wagyz edilmegine ýardam berýär. Şunuň ýaly sport baýramçylyklary olara gatnaşyjylary geljekde özleriniň sportuň halaýan görnüşleri bilen yzygiderli meşgullanmaga höweslendirýär. Mundan başga-da, sport-köpçülikleýin çäreleri sagaldyş we terbiýe beriş wezipeleri bilen bir hatarda, oňat keýpiçaglyk eçilýär, gyzykly hem peýdaly çäreleri utgaşdyrýar.
Döwlet Baştutanymyz Gurbanguly Berdimuhamedowyň bu çärä hut özüniň gatnaşmagy bolsa diňe bir bu gezekki wakanyň ýokary derejesini kesgitlemek bilen çäklenmän, eýsem, milletiň saglygy bilen baglanyşykly ähli meseleleriň ähmiýetini aýan edip, milletimiziň beden, ruhy we ahlak sagdynlygynyň toplumlaýyn milli ulgamynyň kemala getirilmeginiň döwletimiziň syýasatynyň ileri tutulýan ugrudygyny aýdyň görkezýär.
Häzirki wagtda ähli ýerde ýedi ýaşdan ýetmiş ýaşa çenli welosipedçileri görmek bolýar. Oglanjyklardan we gyzjagazlardan başga-da, uly ýaşdaky adamlaryň köpüsi welosiped sürüp, çagalyk duýgularyny ýatlaýarlar, olaryň hatarynda welosipede ilkinji gezek atlananlar hem bar. Ulagyň bu görnüşinden peýdalanýanlaryň sany gün-günden artýar. Bu başlangyç jemgyýetde diňe bir orun alman, öz hataryna eýerýänleriň barha köp sanlysyny ýygnaýar. Munuň özi sportuň bu görnüşiniň möhümdigini we uly islege eýe bolýandygyny görkezýär.
...Şu gün ir bilen paýtagtymyzyň ýaşaýjylarynyň müňlerçesi türkmen paýtagtynyň ajaýyp künjeginde — Köpetdag şaýolunyň we Jülge köçesiniň kesişýän ýerindäki aýlaw çatrygynyň golaýynda ýygnandylar, bu ýerden Aşgabadyň ajaýyp görnüşi açylýar, paýtagtymyz dogup gelýän Gün nurunyň astynda ak mermerli binalary bilen göwher gaşlaryny ýatladýar.
Ýygnananlaryň hatarynda hökümet agzalary, Mejlisiň, harby we hukuk goraýjy edaralaryň, ministrlikleriň hem-de pudaklaýyn dolandyryş edaralarynyň ýolbaşçylary, jemgyýetçilik guramalarynyň we köpçülikleýin habar beriş serişdeleriniň wekilleri, diplomatlar, ýaşlar bar. Olaryň hatarlarynda şadyýanlyk, keýpiçaglyk, ruhubelentlik we ir säheriň sagdynlygy höküm sürýär.
Bu ýere, köpçülikleýin welosipedli ýörişiň badalga alýan künjegine hormatly Prezidentimiz Gurbanguly Berdimuhamedow gelýär. Sport baýramyna gatnaşyjylar milli Liderimizi ýokary ruhubelentlik bilen garşylaýarlar. Milli lybasdaky gyzlar döwlet Baştutanymyza gül desselerini gowşurýarlar.
Döwlet Baştutanymyz abraýly daşary ýurt guramalarynyň ýolbaşçylary hem-de welosport boýunça dünýä çempionlary bilen gürrüňdeşlikde şu günki çärä gatnaşýandyklary üçin minnetdarlyk bildirip, olaryň haýyşy boýunça ýadygärlik üçin bilelikde surata düşdi.
Welosipedli ýörişiň başlanmagyna hemme zat taýýar edilýär. Hormatly Prezidentimiz bu ýere ýygnananlaryň öňünde gutlag sözi bilen çykyş etdi.
Milli Liderimiz Birleşen Milletler Guramasynyň Baş Assambleýasynyň 72-nji sessiýasynyň 2018-nji ýylyň 12-nji aprelinde bolup geçen 82-nji mejlisinde Türkmenistanyň başlangyjy bilen degişli Rezolýusiýany kabul edendigini aýdyp, dünýäniň 56 döwletiniň Bütindünýä welosiped güni baradaky Rezolýusiýanyň awtordaşy bolandygyny belledi. 3-nji iýunyň Bütindünýä welosiped güni diýlip yglan edilmegi biziň ýurdumyzyň parahatçylygy, dostlugy hem-de netijeli hyzmatdaşlygy pugtalandyrmak baradaky başlangyçlarynyň biragyzdan ykrar edilýändigine şaýatlyk edýär.
Bu taryhy waka biziň döwletimiziň halkara abraýynyň artýandygyny, onuň parahatçylyk söýüjilik, ynsanperwerlik we netijeli hyzmatdaşlyk ýörelgelerine ygrarlydygyny görkezýär. Bu bolsa ýurdumyzyň amatly geosyýasy we geoykdysady ýagdaýyny bütin adamzadyň bähbidine peýdalanmaga çalyşýandygyny aňladýar diýip, hormatly Prezidentimiz belledi hem-de biziň başlangyjymyzy goldan we Rezolýusiýanyň awtordaşy bolan ähli döwletleriň ýolbaşçylaryna tüýs ýürekden minnetdarlyk bildirdi.
Şeýle hem milli Liderimiz welosipedçileriň Halkara birleşiginiň prezidenti Dawid Lappartiente Türkmenistanda welosiped sportuny ösdürmäge berýän goldawy üçin aýratyn minnetdarlyk bildirdi.
Welosiped sporty bütin dünýäde giňden ýaýran hem-de Olimpiýa oýunlarynyň maksatnamasyna girýän sportuň has meşhur görnüşleriniň biridir. Onuň taryhy 1869-njy ýylda Fransiýanyň Pariž we Ruan şäherleriniň arasynda geçirilen ilkinji iri ýaryşlardan başlanýar diýip, döwlet Baştutanymyz sözüni dowam etdi.
Hormatly Prezidentimiz häzirki döwürde welosiped sporty diňe bir sport ulgamynda bolup geçýän özgerişleri aňlatman, eýsem, adamzadyň parahatçylyk söýüjilik maksatlarynyň, dostlugyň we raýdaşlygyň dabaralanýandygyny hem alamatlandyrýar diýip belläp, ýurdumyzda halklary ýakynlaşdyrmagyň, Ýer ýüzünde parahatçylygy, hoşniýetli gatnaşyklary we oňyn hyzmatdaşlygy pugtalandyrmagyň, şol sanda sport babatda halkara gatnaşyklary ösdürmegiň mümkinçiliklerine uly ähmiýet berilýändigini aýtdy.
Bu ugurda Türkmenistan Halkara Olimpiýa komiteti, Aziýanyň Olimpiýa geňeşi, Birleşen Milletler Guramasynyň Ösüşiň we parahatçylygyň hatyrasyna sport boýunça Halkara býurosy, ÝUNESKO-nyň Bedenterbiýe we sport boýunça Hökümetara komiteti, Bütindünýä saglygy goraýyş guramasy, şeýle hem beýleki halkara we sebitara sport guramalary bilen hyzmatdaşlygy giňeldýär.
Milli Liderimiz häzirki döwürde welosipediň ekologiýa ulagynyň nyşany bolup durýandygyny, ony adamzadyň eýýäm 200 ýyldan hem gowrak wagtdan bäri peýdalanyp gelýändigini belläp, welosipediň daşky gurşawa aýawly garamaga hem-de saglygy berkitmäge ýardam berýändigini aýtdy.
Welosiped sporty dünýäde sportuň iň giň ýaýran görnüşleriniň biridir. Türkmenistanda hem onuň uzak taryhy bar. Aşgabatda welosipedçileriň ilkinji jemgyýeti baryp 1894-nji ýylda döredildi. Şondan bir ýyl soň welosipedçileriň ilkinji ýaryşy geçirildi. Bu bolsa ýurdumyzda sportuň bu görnüşini ösdürmegiň başyny başlady. Häzirki wagtda bir asyrdan gowrak mundan öň ýola goýlan welosiped sportunyň däpleri täzeçe görnüşde durmuşa ornaşdyrylýar.
Şu gün köpçülikleýin welosipedli ýörişe dünýäniň dürli ýurtlaryndan belli myhmanlar gatnaşýarlar. Olaryň arasynda Russiýanyň Welosiped sporty federasiýasynyň prezidenti, üç gezek Olimpiýa çempiony Wýaçeslaw Ýekimow, dünýäniň çempiony Sergeý Nikitenko we beýleki belli türgenler hem-de welosiped sportuny söýüjiler bar.
Döwlet Baştutanymyz pursatdan peýdalanyp, olara şu çärä gatnaşýandyklary üçin, şeýle hem Ginnesiň rekordlar kitabynyň wekillerine «Welosiped sporty boýunça iň köpçülikleýin sapak» güwänamasyny gowşurandygy üçin tüýs ýürekden minnetdarlyk bildirdi.
Milli Liderimiz ýygnananlary Bütindünýä welosiped güni bilen ýene-de bir gezek tüýs ýürekden gutlap, dabara gatnaşyjylara berk jan saglyk, abadançylyk we mundan beýläk-de uly üstünlikleri arzuw etdi.
Soňra “Guinness World Reсords” kompaniýasynyň resmi wekili Şeýda Subaşi çykyş etdi.
Myhman öňi bilen hormatly Prezidentimiz Gurbanguly Berdimuhamedowy we Türkmenistanyň halkyny ilkinji gezek bellenilýän Bütindünýä welosiped güni bilen gutlady hem-de ýurdumyza nobatdaky gezek gelmäge we bu şanly sene mynasybetli guralan köpçülikleýin çärelere gatnaşmaga döredilen mümkinçilik üçin hoşallyk bildirdi.
Soňra hanym Subaşi 2018-nji ýylyň 1-nji iýunynda “Aşgabat” köpugurly stadionynda welosport boýunça okuw sapagyny geçirmekde dünýäniň täze rekordynyň goýlandygyny habar berdi. Welosiped sürmek boýunça okuw sapagy bilen bir hatarda, şäheriň ýol gurşawynda ulagyň bu görnüşiniň ähmiýetini açyp görkezmek, ýol hereketiniň howpsuzlygy we ekologiýa gatnaşyklary boýunça wagyz-nesihat çäreleriniň geçirilen bu çäresine 3246 adam gatnaşdy. Häzirki güne çenli bu sanaw welosport boýunça türgenleşik sapaklaryna gatnaşanlaryň iň köp sanlysydyr.
Bu maglumat “Guinness World Reсords” kompaniýasy tarapyndan resmi taýdan hasaba alyndy we degişli güwänama bilen tassyklanyldy hem-de Bütindünýä welosiped güni mynasybetli dabaraly ýagdaýda gowşuryldy. Şeýlelikde, türkmen paýtagty nobatdaky gezek Ginnesiň rekordlar kitabyna girizilip, öz üstünliklerini, şol sanda sport bilen baglanyşykly derejelerini dowam etdi. Bu hatarda Aşgabatdaky Olimpiýa şäherçesiniň desgalarynyň bardygyny bellemeli. Olimpiýa stadionynda oturdylan ahalteke bedewiniň çeper keşbi we dünýäde iň uly ýapyk ýüzüş howzy bolan Suw sport toplumy hem şol desgalaryň hatarynda orun aldy.
Soňra hormatly Prezidentimiz köpçülikleýin welosipedli ýörişe badalga berýär we agzybirlik bilen herekete başlan welosipedçiler hatarynyň öňüni çekýär. Döwlet Baştutanymyzdan soňra ýurdumyzyň ýolbaşçylar düzüminiň hatary herekete gelýär. Milli Liderimiziň çykyşynda bellenilişi ýaly, düýn paýtagtymyza gelen Russiýanyň wekiliýetiniň agzalary — “ARETI” halkara kompaniýalar toparynyň prezidenti I.Makarow, Russiýanyň Welosiped sporty federasiýasynyň prezidenti W.Ýekimow baýramçylygyň hormatly myhmanlary boldy, olar bilen bilelikde, dünýäniň çempiony Sergeý Nikitenko we beýleki belli türgenler ýurdumyza geldi.
Döwlet Baştutanymyz ýolugra I.Makarow bilen gürrüňdeş boldy. Myhman Türkmenistanyň howa şertleriniň tutuş ýylyň dowamynda welosiped ýaryşlaryny we türgenleşikleri geçirmäge mümkinçilik döredýändigini nygtady.
Hormatly Prezidentimiz Türkmenistanda welosiped sportunyň işjeň häsiýete eýe bolmagy, sportuň ekologiýa taýdan arassa görnüşine tutuş ilatyň, aýratyn-da, ýaşlaryň çekilmegi ugrunda maksatnamalaýyn çäreleriň amala aşyrylýandygyny belläp, myhmana bu ugurda halkara hyzmatdaşlygyny giňeltmek hem-de ösdürmek boýunça birnäçe degerli maslahatlary berdi. Özara tejribe alşylmagy ikitaraplaýyn gatnaşyklaryň ýola goýulmagy üçin zerur mümkinçilikleri üpjün eder.
Welosipedçileriň halkara birleşiginiň prezidenti Dawid Lappartient ýakynda hormatly Prezidentimiz Gurbanguly Berdimuhamedowa iberen gutlagynda Türkmenistanyň Bütindünýä welosiped gününi esaslandyrmakda eýelän aýratyn ornuny belläp, bu ugurda alnyp barlan diplomatik işleriň gerimine ýokary baha berýändigini beýan etdi.
Ilkinji gezek bellenilýän bu senäniň baýram edilmegi welosipediň durmuş we ekologiýa taýdan artykmaçlyklaryny ýene bir gezek äşgär eder diýip, Welosipedçileriň halkara birleşiginiň ýolbaşçysy belleýär hem-de birleşigiň Türkmenistana bu ugurda hemişe goldaw berjekdigine türkmen Liderini ynandyrdy.
Bütindünýä welosiped gününiň baýram edilmegine 190 milli federasiýanyň we welosiped sporty boýunça bäş yklym konfederasiýalarynyň hem-de dünýäniň dürli künjeklerinden sportuň bu görnüşi bilen meşgullanýanlaryň goşulandygyny bellemek gerek. Olaryň ählisi türkmen Lideriniň ähli ýaşdaky we beden taýdan mümkinçilikleri bolan raýatlaryň bu çärelere gatnaşmagy hem-de welosipedde gezelenç edip, lezzet almagy üçin welosiped medeniýetini döretmek we ösdürmek baradaky taglymatynyň daşynda birleşendir.
Bütindünýä welosiped gününiň şanyna köpçülikleýin welosiped ýörişleriniň we medeni çäreleriň geçirilmegi sagdynlygyň hem-de sportuň ýurdy hökmünde Türkmenistanyň abraýynyň pugtalandyrylmagyna ýardam eder.
Türkmenistanda hormatly Prezidentimiz Gurbanguly Berdimuhamedowyň tabşyrygy boýunça işlenip taýýarlanylan ýokary derejeli türgenleri taýýarlamagyň döwlet maksatnamalary kabul edildi, toplumlaýyn özgertmelere badalga berildi. Ýurdumyzyň sebitlerinde, şol sanda «Awaza» milli syýahatçylyk zolagynda halkara ölçeglerine kybap gelýän sport desgalary, stadionlar, atçylyk sport toplumlary, ýöriteleşdirilen sport mekdepleri, sagaldyş-dynç alyş merkezleri, şypahanalar guruldy.
Aşgabat şäherinde bolsa Halkara Olimpiýa komitetiniň talaplaryna laýyklykda enjamlaşdyrylan kyrka golaý desgalar, şol sanda sportuň dürli görnüşleri boýunça desgalaryň on altysyny özünde jemleýän Olimpiýa şäherçesi bina edildi.
2017-nji ýylda Ýapyk binalarda we söweş sungaty boýunça V Aziýa oýunlaryny ýokary derejede, aýratyn guramaçylyk ýagdaýynda geçirip, Türkmenistan döwletimizi giň möçberli halkara derejesindäki sport bäsleşiklerini guramaga ukyply sport ýurdy hökmünde dünýä tanatmagymyz bolsa biziň bu ugurda gazanan iň uly üstünligimizdir.
Bu oýunlaryň maksatnamasyna welotrek ýaryşlary hem girizildi.
Sportuň bu ajaýyp görnüşi boýunça guralan ýaryşlar Olimpiýa şäherçesindäki ýapyk welotrek toplumynda geçirildi. Onuň welosiped ýodalary halkara ölçeglerine we şeýle desgalara bildirilýän häzirki zaman talaplaryna doly laýyk gelýär.
Bu ýerde döredilen şertler halkara ýaryşlaryny we bäsleşiklerini, şol sanda dünýä çempionatlaryny geçirmäge mümkinçilik berýär. 6 müň tomaşaça niýetlenen welotrekde ähli zerur düzümler göz öňünde tutuldy. Bu bolsa türgenler hem-de tälimçiler, tehniki we hyzmat edýän işgärler, şeýle hem welosportuň muşdaklary bolan tomaşaçylar üçin zerur mümkinçilikleri üpjün edýär.
Aşgabatda Olimpiýa şäherçesiniň binýadynda ýapyk welotregiň ulanmaga berilmegi milli welosiped sporty hereketiniň taryhynda täze sahypany açdy. Şeýle görnüşli desga Türkmenistanda ilkinji gezek guruldy. Bu desganyň hiline diňe bir ýaryşlara gatnaşyjylar däl-de, Welosipedçileriň halkara birleşiginiň hünärmenleri hem ýokary baha berip, bu ýerde dünýä çempionatlaryny geçirmäge gyzyklanma bildirdiler.
Häzirki wagtda milli Liderimiz Gurbanguly Berdimuhamedowyň gatnaşmagynda Lebap welaýatyndan badalga berlen Beýik Ýüpek ýolunyň ugry boýunça welosipedli ýöriş we ylgaw ýaryşy üstünlikli dowam edýär. Indoneziýa Respublikasynyň Jakarta we Palembang şäherlerinde geçiriljek XVIII tomusky Aziýa oýunlarynda hem-de Ýaponiýanyň Tokio şäherinde geçiriljek XXXII Tomusky olimpiýa oýunlarynda ýurdumyzyň milli ýygyndy toparynyň wekilleri-de üstünlikli çykyş edip, Türkmenistan döwletimiziň halkara derejedäki abraýyny mundan beýläk-de belende götererler.
Welosipedli ýörişler uly ähmiýetli jemgyýetçilik çäreleriniň iň ýaýran görnüşleriniň biridir, şeýle çäreler dünýäniň köp ýurtlarynda dürli durmuş, sport we ekologiýa taslamalaryny hem-de başlangyçlary goldamak üçin geçirilýär, emma dünýäniň dürli döwletlerinden Aşgabada gelen hormatly myhmanlaryň aýtmaklaryna görä, olar heniz hiç ýerde şeýle çäreleriň şunuň ýaly giň gerimde, ýokary guramaçylyk derejesinde we ruhubelentlik ýagdaýynda guralyşyny görmändirler, türkmenistanlylaryň köp sanlysy bu ýörişlere höwes bilen gatnaşýarlar.
Säheriň tämiz howasy we paýtagtymyzyň ajaýyp keşbi ägirt uly welosipedli ýörişe aýratyn öwüşgin çaýýar, oňa gatnaşyjylar özlerini amala aşyrylýan beýik özgertmeleriň şaýady hökmünde duýýarlar. Olaryň her biri durmuşymyzy has gowulandyrmak, gyzykly we many-mazmunly etmek maksady birleşdirýän umumy işe öz şahsy goşandyny goşýandygyna düşünýär.
Hormatly Prezidentimiz Gurbanguly Berdimuhamedow Köpetdag şaýoly boýunça 8 müň 500 metr ýoly geçip, Saglyk ýolunyň gutarýan ýerinde pellehana geldi.
Bu ýerde milli Liderimiz Hökümet agzalary, harby we hukuk goraýjy edaralaryň ýolbaşçylary bilen söhbetdeş bolup, şu ýyl Türkmenistanda “Amul — Hazar 2018” halkara awtorallisi hem-de agyr atletika boýunça dünýä çempionaty ýaly iri halkara ýaryşlarynyň geçirilýändigini belledi. Hormatly Prezidentimiz şeýle giň möçberli sport çärelerini geçirmekde oňyn netije toplanandygyny belläp, öňde boljak halkara ýaryşlaryna hemmetaraplaýyn taýýarlyk görmek hem-de olary geçirmegiň ýokary guramaçylyk derejesini üpjün etmek boýunça birnäçe anyk görkezmeleri berdi.
Şeýle hem döwlet Baştutanymyz “Amul — Hazar 2018” halkara awtorallisine badalga bermäge görülýän taýýarlyk işleri bilen ýerinde tanyşmagyň zerurdygyny belläp, bu ýaryşlary guramaga gatnaşýan dürli edaralaryň hem-de düzümleriň işini utgaşdyrmak üçin degişli ýolbaşçylara zerur işleri amala aşyrmagy tabşyrdy.
Döwlet Baştutanymyz köpçülikleýin welosipedli ýörişe gatnaşýanlar bilen hoşlaşyp, bu ýerden ugrady. Hormatly Prezidentimiz dynç gününde sport maşklaryny ýerine ýetirmek adatyna eýerip, paýtagtymyzyň demirgazygynda ýerleşýän Sport ulag merkezine tarap ugrady.
Beýleki welosipedçiler bolsa Aşgabadyň köçeleri boýunça hereketi dowam etdiler, köpçülikleýin welosipedli ýörişiň umumy uzynlygy 30 kilometre deň boldy. Paýtagtymyzyň örän gözel şaýollary boýunça welosipedçileriň hatarlary ajaýyp we täsirli görnüşi emele getirdi, şaýollaryň ugrunda ak mermerli binalaryň hatarlary ýerleşýär, olar öz binagärlik görnüşi bilen ýurdumyzyň baş şäheriniň keşbini aýratyn bezeýär. Şaýollaryň bezeg çyralary, täsin suw çüwdürimleri, ýaşyl zolaklar we güller bilen bezelen görnüşi arassalygy hem-de amatlylygy bilen ruhuňy göterýär. Aşgabatlylaryň öz paýtagtyna nähili alada we söýgi bilen garaýandyklaryna şaýatlyk edýär. Bularyň ählisi ýörişe gatnaşyjylaryň watançylyk duýgusyny has-da belende göterdi.
Welosipedçileriň hatarynda ministrlikleriň hem-de pudaklaýyn dolandyryş edaralarynyň, kärhanalaryň we guramalaryň zähmet toparlarynyň wekilleri bar, olaryň her biri degişli lybaslar bilen üpjün edilen öz toparyny döredipdir.
Şu gün paýtagtymyzyň köçelerinde agşama çenli ulagyň görnüşiniň — welosipedden we jemgyýetçilik ulaglaryndan başgasynyň hereketi çäklendirilendir. Welosiped gözel künjeklerden gatnamak we syýahat etmek üçin aýratyn amatly ulag serişdesidir. Döwlet Baştutanymyz Gurbanguly Berdimuhamedow daşky gurşawa aýawly çemeleşmegiň, abadan ekologiýa ýagdaýyny saklamagyň zerurdygyny hemişe nygtaýar. Ýurdumyzyň ähli ilatly ýerlerinde bolşy ýaly, Aşgabadyň ýaşyl zolaklarynyň çäkleri barha giňeýär, her ýyl ýaş agaç nahallarynyň üç milliony öňküleriň üstüni ýetirýär.
Paýtagtymyzyň etegindäki ýollarda hem iri welosiped ýaryşlaryny, şol sanda halkara derejeli bäsleşikleri guramak mümkindir. Welosiped sürmek diňe bir syýahatçylygyň giňden ýaýran görnüşi däl-de, beden kämilligini hem-de özüňi oňat duýmagy saklamak üçin türgenleşikleriň iň ýaýran görnüşidir.
Häzirki döwürde ýurdumyzda köpçülikleýin sporty ösdürmek meýilleri işjeň häsiýete eýe bolýar. Welosiped sporty bolsa hemmeler üçin bähbitli hem-de fiziki işjeňligi artdyrýan köpçülikleýin görnüşde ösdürilýär. Bir söz bilen aýdylanda, welosipedli gezelenç örän täsin duýgulary döredýär, şeýle hem daşymyzy gurşap alýan dünýäni öwrenmäge, ekologiýa ýagdaýyna zyýan ýetirmezden tebigatyň täsin künjeklerinde bolmaga mümkinçilik berýär.Şeýlelikde, adamzadyň oýlap tapan iň meşhur zady barada geçirilen halkara pikir soralyşygyň jemleri boýunça welosipediň ýeňiji bolandygyny geňläp bolmaz, welosiped sesleriň köplügini alyp, ynsanyň oýlap tapan telefon we Internet serişdelerini bilelikde alanyňda hem olardan öňe geçdi.
Bütindünýä welosiped gününi esaslandyrmak hakynda BMG-niň Baş Assambleýasynyň resminamasyna dünýäniň ähli sebitlerinden diýen ýaly ýurtlaryň 56-synyň awtordaş bolup çykyş etmegi bolsa bu başlangyjyň örän möhümdigine hem-de häzirki zaman dünýäsinde uly islege eýedigine şaýatlyk edýär.
Milli Liderimiziň belleýşi ýaly, sport bilen yzygiderli meşgullanmak diňe bir saglygy berkitmäge we ruhubelentlige ýardam bermän, erkiňi taplamaga, işe ukyplylygy ýokarlandyrmaga kömek edýär. Bu babatda döwlet Baştutanymyz sagdyn durmuş ýörelgesine, sporta ygrarly bolmak bilen hem, Watanymyzyň hem-de mähriban halkymyzyň bähbidine alyp barýan ýadawsyz işleri bilen hem aýdyň görelde görkezýär.
...Şu gün gujurlylygyň, sagdynlygyň we bagtyýarlygyň baýramy diňe bir ak mermerli gözel paýtagtymyzda däl-de, ähli welaýatlarda geçirildi. Okgunly ösüşiň, beden we ruhy taýdan kämilligiň çäksiz hyjuwy şäherleriň we obalaryň köçelerine hem-de awtoulag ýollaryna tutuş Watanymyz boýunça sagdyn durmuş ýörelgesine eýerýänleriň müňlerçesini çykardy.
Raýatlaryň durmuş işjeňligi daşky gurşawyň we jemgyýetiň sagdynlygyny şertlendirýär. Häzirki döwürde Türkmenistanda ekologiýa ýagdaýynyň ýokary derejä eýedigini bellemeli. Bu meseleleriň oňyn çözgüdine hormatly Prezidentimiz Gurbanguly Berdimuhamedow yzygiderli üns berýär. Ýurdumyzda daşky gurşawy sagdynlaşdyrmaga, howanyň arassalygyny üpjün etmäge gönükdirilen köpçülikleýin bag nahallaryny ekmek boýunça ählihalk ýowarlary geçirilýär.
Ak mermerli paýtagtymyzda seýilgäh zolaklarynyň döredilmegine üns berilýär. Beýleki şäherlerde bolşy ýaly, adamlaryň durmuş derejesiniň ýokarlanmagy, şäher ilatynyň sanynyň artmagy Aşgabadyň köçelerinde awtoulaglaryň köpelmegi bilen howanyň arassa saklanmagyna özüniň täsirini ýetirýär.
«Awtoulagsyz gün» diýlip yglan edilen 3-nji iýunda ulaglaryň hereketiniň çäklendirilmeginiň howa edýän täsirini seljermek maksady bilen, Daşky gurşawy goramak we ýer serişdeleri baradaky döwlet komitetiniň Ekologiýa gözegçilik gullugy tarapyndan Aşgabat şäheriniň ýedi ýerinde gurnalan göçme hem-de hemişelik nokatlardan howa nusgalyklary alyndy we barlag işleri geçirildi.
Geçirilen barlag işleriniň netijesinde atmosferadaky tozanyň mukdarynyň şu ýylyň 2-nji iýunyndaky görkezijiden 2,06 mg/m3, formaldegidiň 0,17 mg/m3, senonyň mukdarynyň 0,2 mg/m3 hem-de azodyň dioksidiniň mukdarynyň 0,16 mg/m3 peselendigi ýüze çykaryldy.
Howa gurşawyna zyýanly täsiriň esasy bolup durýan awtoulaglaryň hereketiniň çäklendirilmeginiň şäherde howanyň has arassa bolmagyna anyk we netijeli täsiriniň bardygy hakykatdyr. Hut şonuň üçin hem awtoulagsyz günleriň geçirilmegi Aşgabadyň ýokary ekologiýa derejeli bolan şähere öwrülmeginde aýratyn ähmiýetlidir.
Şeýle hem degişli gulluklaryň köpçülikleýin welosipedli ýöriş we ýaryşlar geçirilýän mahalynda hereketiň doly howpsuzlygyny üpjün edendiklerini bellemek gerek, olaryň sazlaşykly, utgaşykly işleri bu çäräniň ýokary guramaçylyk derejesini şertlendirdi. Paýtagtymyzyň köçelerinde ir sagat 7.00-dan 19.00-a çenli diňe welosiped hereketine rugsat edildi. Şol wagtda diňe jemgyýetçilik ýolagçy ulaglary we gaýragoýulmasyz kömek gulluklary hereketde boldular.
Şu günki baýramçylyk çäresiniň diňe bir welosiped we awtomobil sportuny söýýänleriň däl-de, ähli türkmenistanlylaryň ýadynda uzak wagtlap galjakdygy şübhesizdir. Çünki bu iri möçberli çäreler ýurdumyzda bedenterbiýe-sagaldyş hereketiniň hil taýdan täze derejä çykmagyny alamatlandyrdy, hormatly Prezidentimiz Gurbanguly Berdimuhamedowyň belleýşi ýaly, onuň baş maksady türkmen halkynyň, her bir raýatyň abadan we bagtyýar durmuşynyň üpjün edilmegidir. Çünki bagtyýar we many-mazmunly durmuş şatlykdan doly, ruhubelent, üstünliklere beslenen, beden we ruhy taýdan güýçli şahsyýetleri, ajaýyp açyşlary, iň oňat umyt-arzuwlaryň hasyl bolmagyny sagdynlygyň hem-de döredijiligiň çäksiz kuwwatyny alamatlandyrýar.
* * *
Halkara welosiped güni dünýäniň köp ýurtlarynda bellenildi, ol ýerlerde 3-nji iýunda sport we dynç alyş çäreleri guraldy. Türkmenistanyň daşary ýurtlardaky ilçihanalary welosiped ýörişlerini guradylar. Şeýle köpçülikleýin ýörişler türkmen we daşary ýurt diplomatlarynyň, jemgyýetçilik, sport guramalarynyň ýolbaşçylarynyň, ýaşlaryň, şol sanda daşary ýurtlaryň ýokary okuw mekdeplerinde bilim alýan ýurdumyzyň talyplarynyň gatnaşmagynda Hytaý Halk Respublikasynyň, Koreýa Respublikasynyň, Ýaponiýanyň, Russiýanyň, Özbegistanyň, Gyrgyzystanyň, Tailandyň we beýleki döwletleriň paýtagtlarynda geçirildi.
Hormatly Prezidentimiz Gurbanguly Berdimuhamedow tarapyndan başy başlanan «Amul — Hazar 2018» halkara awtoralliniň 15-nji sentýabrda tamamlanmagy mynasybetli Hazar deňziniň kenarynda geçen owadan daba...
Ženewadan gowşan hoş habar 2018-nji ýylyň 25-nji iýunynda Ženewada Türkmenistanyň başlangyjy boýunça Birleşen Milletler Guramasynyň Adam hukuklary boýunça Geňeşiniň 38-nji mejlisinde «Beýik Ýüpek ý...
3-nji iýunda geçirilen köpçülikleýin welosipedli ýörişiň öňüsyrasynda «Guinness World Reсords» kompaniýasynyň resmi wekili Şeýda Subaşi 2018-nji ýylyň 1-nji iýunynda «Aşgabat» köpugurly stadionynda we...
Şu gün dünýäniň köp ýurtlarynda ilkinji gezek Bütindünýä welosiped güni bellenildi, bu sene hormatly Prezidentimiz Gurbanguly Berdimuhamedowyň başlangyjy boýunça Birleş...
Mähriban halkym! Eziz watandaşlar! Sizi Birleşen Milletler Guramasynyň Baş Assambleýasynyň biziň ýurdumyzyň başlangyjy esasynda 3-nji iýuny «Bütindünýä welosiped güni» diýip yglan etmegi bilen tüý...
Türkmenistanda Saýlawlary we sala salşyklary geçirmek baradaky Merkezi toparyň wekilleri 2018-nji ýylyň 11-nji aprelinde geçirilen Azerbaýjan Respublikasynyň Prezidentiniň nobatdan daşary saýlawlaryna...
Möhüm jemgyýetçilik-syýasy möwsüm bolan Türkmenistanyň Mejlisiniň altynjy çagyrylyşynyň düzümini, welaýat, etrap, şäher halk maslahatlarynyň we Geňeşleriň agzalaryny saýlamagyň gutarnykly netijeleri j...
Örän möhüm jemgyýetçilik-syýasy çäräniň — Türkmenistanyň Mejlisiniň altynjy çagyrylyşynyň deputatlarynyň, welaýat, etrap, şäher halk maslahatlarynyň we Geňeşleriň agzalarynyň saýlawlarynyň gutarnykly...